RTS :: Kim Džong Un obećava: Stvoriću nepobedivu vojsku\nSvet Kim Džong Un obećava: Stvoriću nepobedivu vojsku\nutorak, 12. okt 2021, 07:23 -> 08:38\nKim Džong Un obećava: Stvoriću nepobedivu vojsku\nSevernokorejski lider Kim Džong Un obećao je da će izgraditi nepobedivu vojsku koju se niko ne bi usudio da izazove. Ameriku optužuje za stvaranje tenzija uz "pogrešne poteze", ističući da u praksi ne pokazuje da nema neprijateljske namere prema njegovoj zemlji.\nKim Džong Un je o stvaranju nepobedive vojske govorio na izložbi novog naoružanja Severne Koreje, prenosi AP pozivajući se na državne medije u Pjongjangu.\n"SAD su često poručivale da nisu neprijateljski nastrojene prema našoj državi, ali ne postoje dokazi zasnovani na radnjama koji bi nas uverili da nisu neprijateljski raspoloženi. Vašington nastavlja da stvara tenzije u regionu svojim pogrešnim procenama i postupcima", naglasio je Kim, prema izveštajima korejskih medija.\nKim je takođe poručio da modernizacija sevrenokorejske vojske nije usmerena protiv Južne Koreje i da ne bi trebalo da se dogodi drugi rat u kojem bi se korejski narod borio međusobno.\nKim je održao govor u ponedeljak na izložbi naoružanja "Samoodbrana-2021", događaju koji je deo obeležavanja 76. rođendana vladajuće Radničke partije.\nNa izložbi je prikazan veći broj novog naoružanja, uključujući interkontinentalne balističke rakete koje je Severna Koreja već testirala ili pokazala tokom vojne parade.\nNazivajući SAD izvorom nestabilnosti na Korejskom poluostrvu, severnokorejski vođa je tokom ovog događaja poručio i da je najvažniji cilj njegove zemlje izgradnja "nepobedivih vojnih sposobnosti" koje se niko ne bi usudio da izazove.\nDvostruki signali iz Pjongjanga\nKim je još optužio Seul za licemjerje, jer kritikuje razvoj naoružanja Severne Koreje kao provokaciju, dok istovremeno ulaže veliki novac za povećanje vlastitih vojnih sposobnosti, uključujući kupovinu naprednih američkih lovaca, ali je ipak naglasio da cilj jačanja vojnih kapaciteta Pjongjanga nije Južna Koreja.\nMinistarstvo odbrane u Seulu saopštilo je da južnokorejske i američke obaveštajne agencije analiziraju prikazano severnokorejsko oružje, ali nisu dale detaljnije informacije, osim da je ova izložba prva takve vrste otkako je Kim preuzeo vlast 2011.\nSeverna Koreja je poslednjih nedelja slala različite signale svojim rivalima.\nProšlog meseca Pjongjang je izveo prve raketne testove u šest meseci, uključujući i one koje bi mogle da nose nuklearno oružje i dostignu ciljeve u Južnoj Koreji i Japanu, vojne baze SAD koje se tamo nalaze.\nIstovremeno je Severna Koreja obnovila kanale komunikacije sa Južnom Korejom i poručila da je otvorena za ponovno pokretanje zvaničnih razgovora sa Seulom ako se za to steknu uslovi.\nNATO: Rusija zna da bi platila visoku cenu\nEksplodirala bomba iz Drugog svetskog rata u Minhenu, četvoro povređenih\n10° C 10° C 1° C 8° C 7° C ° C


Poreska uprava Crne Gore odlaže rokove - Gecić Law\nCrna Gora je poslednja evropska zemlja koja je pogođena pandemijom virusa COVID-19. Vanredno stanje i dalje nije proglašeno, a crnogorski državni organi uvode brojne mere u cilju zaštite domaće ekonomije i zaštite države od recesije. U svetlu aktuelnih dešavanja u vezi sa pandemijom, crnogorska Poreska uprava je odlučila da odloži rokove za podnošenje poreskih prijava i finansijskih izveštaja.\nRok za podnošenje finansijskih izveštaja i prijava poreza na dobit je odložen\nPrema uobičajenom toku stvari, rok predviđen zakonom za podnošenje finansijskih izveštaja i prijava poreza na dobit je 31. mart 2020.\nNajnovija odluka crnogorske Poreske uprave produžila je ovaj rok za 15 dana. Novi rok za podnošenje finansijskih izveštaja i prijava poreza na dobit sada je 15. april 2020. godine.\nOdluka je doneta na inicijativu Instituta certifikovanih računovođa. Inicijativa je zasnovana na merama koje je usvojilo Ministarstvo zdravlja Crne Gore, koje kao posledicu ima odsustvo velikog broja zaposlenih u sektoru računovodstva. Poreski obveznici i dalje imaju obavezu da obračunaju i plate porez po odbitku, a sada će imati dodatno vreme da to učine.\nZahvaljujući odluci crnogorskih organa koje su donete imajući u vidu ozbiljnost situacije u vezi sa pandemijom, produžetak roka do 15. aprila 2020. godine za podnošenje poreskih prijava i finansijskih izveštaja će omogućiti kompanijama i preduzetnicima dodatno vreme kako bi mogli da se posvete poslovanju i kako bi mogli uredno i blagovremeno da podnesu potrebnu dokumentaciju.


Na ulepšavanje i frizuru od 30 do 300 evra mesečno - Žena.rs\nNa ulepšavanje i frizuru od 30 do 300 evra mesečno\nPiše: Gorica Avalić 19.09.2013. 08:56\nNa kozmetičke preparate i tretmane, manikir, pedikir, odlazak kod frizera, u solarijum, na depilaciju, ili na fitnes, žene i muškarci svakog meseca odvajaju od 3.000 do 30.000 dinara.\nZa negu lica i tela najviše novca spremne su da daju mlade žene, ali u poslednje vreme muškarci počinju da im pariraju kao potrošači preparata za ulepšavanje.\nLjudi su oduvek imali snažnu želju da prevare godine i da izgledaju mlado i lepo, a razvoj medicine, farmaceutske i kozmetičke industrije sada omogućava da se taj cilj donekle i ostvari. Problem je samo što je on uglavnom dostižan onima koji imaju dovoljno novca da to sve plate. Moderna garderoba, uvek uredna i sređena frizura, negovana koža i savršena linija - san je većine žena i muškaraca, ali količina novca koju su spremni da izdvoje za negu lica i tela varira u zavisnosti od njihovih finansijskih mogućnosti, ali i slobodnog vremena. Dok jedan broj građana sebi može da dozvoli samo ono najneophodnije - preparate za svakodnevnu negu i odlazak kod frizera na svakih nekoliko meseci, drugi na kozmetičke preparate i tretmane troše više od polovine prosečne zarade u Srbiji.\nTanja Milićević (29) iz Beograda zarađuje mesečno oko 40.000 dinara. Dok plati račune i odvoji novac za hranu, za negu joj ne preostaje mnogo, a samo za šampon, gel za tuširanje, kremu za lice, mleko za telo, maskaru i sredstvo za skidanje šminke mesečno da više od 2.000 dinara.\n- Kod frizera idem jednom u tri meseca. Najčešće uzimam samo šišanje i obično biram one koji za ovu uslugu naplaćuju do 700 dinara. Feniranje skoro uvek odbijem, jer mi tih 400, 500 dinara uvek znači. Nedavno sam odlučila da se ofarbam i farbanje sam u salonu platila 2.000 dinara. Kako mi je to bio udar na kućni budžet, od tada se farbam sama kod kuće, što me košta onoliko koliko košta jedno pakovanje farbe - oko 400 dinara - kaže za “Blic“ Tanja Milićević (29) iz Požarevca.\nRadnici u salonima za lepotu kažu da se pojam “stalnih mušterija“ značajno promenio u poslednjih nekoliko godina.\n- Nekada su stalne mušterije dolazile skoro svaki dan - na frizuru, pa na tretman lica, anticelulit masažu, u solarijum, na manikir, pedikir... Danas stalnim mušterijama zovemo one koji nam jednom u nekoliko meseci dođu na šišanje, jednom mesečno na depilaciju, dok su se tretmani lica i masaže proredili i prodajemo ih samo preko sajtova sa popustima - kaže radnica u salonu “Endži“.\nOna manjina koja sebi može da priušti nešto više, cenu i ne gleda, a od tretmana isprobava sve što se pojavi.\n- Uradila sam nadogradnju kose koja košta oko 300 evra, pa sada kosu perem samo u salonima, da se ne bi ućebala i na to mesečno dajem 2.000 ili 3.000 dinara. Kad imam vremena, idem i na vitaminske tretmane za lice, anticelulit masaže, tri puta nedeljno idem na fitnes. Pošto mi je važno da znam šta stavljam na lice i telo, koristim samo kvalitetne kreme i šminku. Mesečni troškovi za negu mi u proseku iznose oko 200 evra - kaže Mija Arsić (31) iz Beograda.\nKozmetičari iz iskustva tvrde da najviše novca na negu daju devojke koje finansiraju roditelji, ili one koje imaju tu privilegiju da celu svoju zaradu mogu da potroše na sebe, dok su žene koje imaju decu uglavnom mnogo štedljivije. Kada su u pitanju muškarci, najviše im dolazi dobrostojećih muškaraca u četrdesetim godinama, koji su prvi put primetili znake starenja, pa se trude da učine sve da što duže ostanu mladoliki, mada je u poslednje vreme trend da i mnogo mlađi muškarci dolaze na depilaciju nogu.\n- Najviše novca dajem za teretanu, oko 4.000 dinara mesečno. Šišanje plaćam oko 300 dinara, ali se šišam tri puta u toku meseca. Od preparata koristim samo ono osnovno, ali jednom u tri meseca kupim neki dobar, skup parfem - kaže Rajko Raičević (35) iz Beograda.\nCene tretmana za žene:\nŠišanje 400 - 3.000\nFarbanje1.500 - 4.500\nManikir 600 - 2.000\nPedikir 800 - 1.500\nDepilacija ruku od 600\nDepilacija nogu od 800\nFitnes1.700 - 4.000\nDepilacija nausnica od 200\nKorekcija obrva od 300\nSkidanje nadogradnje trepavica od 300\nTretman lica od 2.000\nMaska za lice od 500\nCene tretmana za muškarce:\nŠišanje 250 - 1.000\nMuška depilacija - noge 1.400\nMuška depilacija - leđa 500\nTeretana 2.000 - 5.000\nŠampon 250 - 1.000\nRegenerator 250 - 1.000\nMaska za kosu400 - 1.500\nGel za kosu200 - 1.000\nPena za kosu 350\nLak za kosu 350\nGel za tuširanje 250 - 500\nMleko za telo 350 - 1.000\nKrema za lice 200 - 2.000\nKrema za ruke 100 - 500\nDezodorans 250 - 500\nParfem ili toaletna voda 1.500 - 10.000\nFarba za kosuod 350 - 1.500\nKrema ili gel za brijanje 150 - 500\nSredstvo posle brijanja 200 - 700\nKomplet senki 1.500 - 8.000\nMaskara 400 - 5.000\nRuž 250 - 3.000\nPuder 400 - 3.000\nKorektor 200 - 2.000\nRumenila 300 - 1.500\nAjlajner 350 - 2.000\nSjaj za usne 250 - 1.500


Stefanović: Đilas da kaže ko mu je pretio – NovostiDana.rs\nStefanović: Đilas da kaže ko mu je pretio\n„To su neverovatne stvari kako se ta policija zloupotrebljava. Ja ih samo molim da prestanu da se bave tim ljudima. Oni su svi političari i svi zloupotrebljavaju svoju političku funkciju od jutra do mraka“, rekao je Stefanović za Televiziju Pink.\nStefanović je negirao tvrdnje bivšeg gradonačelnika Beograda Dragana Djilasa koji je u četvrtak izjavio da mu se preti hapšenjem ukoliko se ponovo kandiduje za tu funkciju.\n„Ja verujem da gospodin Djilas nije rekao istinu upravo zato što su to takvi maniri – to se provuče kao pripremljena priča u novinama, lepa uvertira za izbore“, rekao je Stefanović i pozvao Dragana Djilasa da se obrati Tužilaštvu i da kaže ko su ljudi koji su mu pretili hapšenjem, pa, ako postoji dokaz da je to istina, neka se taj neko goni.\n„To što je on tvrdio došli su da me uhapse, pokazalo se kao potpuna izmišljotina“, rekao je Stefanović.\nOn je kazao i da ga je začudila izjava poverenika za informacije od javnog značaja Rodoljuba Šabića koji je tvrdio da su mu na vrata došli policajci.\nStefanović je ponovio da niko iz Ministarstva unutrašnjih poslova nije bio na Šabićevim vratima i da se zna da su to bili pripadnici Komunalne policije.\n„Nije baš popularno reći došli mi komunalci, već došla mi policija na vrata, to treba da stvori neku mračnu sliku i umesto da kaže izvini policiji i gradjanima, on kreće u najverovatnije obrte i okrete, isto kao i Djilas“, rekao je Stefanović.


Stilart1 je Limundovac - Limundo.com\nČlan od 23. 11. 2017.\nPoslednja aktivnost: 3. 6. 2021. u 15:55\nNa kraju aukcije dobicete racun na koji da uplatite novac,Pouzecem ne saljemo zbog vracanja posiljke, saljemo nakon uplate. Ne pr...\nO članu Stilart1\nNa kraju aukcije dobicete racun na koji da uplatite novac,Pouzecem ne saljemo zbog vracanja posiljke, saljemo nakon uplate. Ne preuzete posiljke od strane kupaca NE PREUZIMAM OD POSTE , bez obzira na uplacen iznos i vrednost izlicitiranih predmeta.Sve sto vas zanima pitajte dok traje licitacija,da se proveri.Posle licitacije ne uvazavam nikakve reklamacije, za stetu nastalu u transportu ne prihvatam odgovornost. Predmete koji su lomljivi trudimo se da maksimalno zastitimo prilikom pakovanja u kutije, stiropor ,strec foliju , staklo uvijamo u meku tkaninu.\nSva pitanja ili dogovor o slanju ili preuzimanju izlicitiranih predmeta putem limundo poruka Apelujem da se nakon uplate javite i potvrdite vasu validnu adresu za slanje posiljke.Zbog cestog odlaska u inostranstvo i rominga na kontakt telefon ne odgovaram.Nakon licitacije dobicete sve potrebne podatke u vezi dogovora o slanju ili licnog preuzimanja.Licno preuzimanje je NA MOJOJ ADRESI! Mladenovac\nOcene člana Stilart1\n699 pozitivnih i 2 negativne (računa se prva ocena dobijena od istog korisnika)\n1.410 pozitivnih i 2 negativne\nPitanje za člana "Stilart1"


Papandreu: Grčka će postati produktivna država - Bizlife.rs\nPapandreu: Grčka će postati produktivna država\n07:28 Atina, 28/10/2011\nGrčka će nastaviti sa naporima da postane produktivna država, izjavio je sinoć grčki premijer Jorgos Papandreu, nakon odluke lidera zemalja članica evrozone o otpisivanju 50 odsto spoljnog duga Grčke.\n“Posle bitke koju smo dobili, koja je od ogromnog značaja za državu… nastavićemo da intenzivno radimo kako bi Grčka postala produktivna”, rekao je Papandreu u kratkom televizijskom obraćanju o sporazumu postignutom na samitu evrozone prošle noći u Briselu.\nPrema njegovim rečima, postignuti sporazum skinuće teret sa srednje klase i okrenuti novu stranicu za zemlju, pogođenu najtežom recesijom u protekle četiri godine. “Moramo da nastavimo da intenzivno radimo kako bi promenili sve što nas pogađa. Ova kriza nam daje priliku i sporazum nam daje vreme da odlučimo šta je važno za Grčku”, kazao je Papandreu, prenele su agencije.\nGrčki ministar finansija Evangelos Venizelos izjavio je prethodno da je, nakon što je postignut sporazum sa kreditorskim bankama da otpišu 50 odsto duga, taj dug postao održiv. Sporazum, postignut posle teških pregovora lidera EU u Briselu, zahteva od kreditora u privatnom sektoru da prihvate 50 odsto gubitaka po grčkim obveznicama koje imaju u vlasništvu.\nKako je saopštio direktor grčke agencije za upravljanje dugom PDMA Petros Hristodulu pregovori između Grčke i privatnih vlasnika grčkih obveznica o učešću privatnog sektora u smanjenju grčkog duga trajaće dve do tri sedmice.


„Slobodna zona Zrenjanin“ najbolja u Evropi › Made-in-Germany.rs\nPoslovni magazin „FDI“, koji izdaje ugledni britanski list „Fajnenšl tajms“, proglasio je „Slobodnu zonu Zrenjanin“ za najbolju u Evropi po podsticajima za investitore. Zrenjaninska slobodna zona nudi investitorima izuzeće od carina prilikom uvoza i izvoza sirovina, opreme koja će biti korišćena, materijala za infrastrukturu, ali i razne druge pogodnosti.\nČedomir Janjić, gradonačelnik Zrenjanina naglašava da je „Slobodna zona Zrenjanin“ ovakvo priznanje zaslužila jer investitori koji tu započinju svoje poslovanje mogu sami da biraju podsticaje kao podršku za svoje investicije.\n– Prostor i objekti u našoj Slobodnoj zoni se izdaju, prodaju, ili se zemljište, potpuno opremljeno infrastrukturom, prodaje uz određene uslove, pre svega one koji se tiču broja zaposlenih i veličine investicije. Na taj način može se postići mnogo niža cena, a čak se prostor može dobiti i bez naknade, pod uslovom da investitor planira velika ulaganja uz zapošljavanje velikog broja radnika – objašnjava Janjić i napominje da je saradnja grada sa ispostavom carine u Zrenjaninu izuzetno dobra, prenosi „Economy.rs“.\nGradonačelnik Zrenajnina naglašava kako su veoma ponosni na ocenu Slobodne zone od strane britanskog magazina, a da je ona rezultat dugog rada gradske uprave i administracije, koja je Zonu organizovala tako da izlazi u susret investitorima.\n– Nadamo se, a i sigurni smo da će sve to rezultirati novim investicijama u našem gradu, odnosno velikim brojem novih radnih mesta, čiji nedostatak predstavlja najveći problem u Zrenjaninu. Lokalna samouprava će zato učiniti sve da se taj problem u najskorije vreme i reši – kaže Janjić.\n„Slobodna zona Zrenjanin“ je jedna od četiri slobodne zone u Srbiji, u čijim se okvirima značajno smanjuju troškovi poslovanja, čak i do 40 procenata. Pored slobodnog izvoza i uvoza roba i usluga, „Slobodna zona Zrenjanin“ omogućava svojim korisnicima i da slobodno koriste strane fondove stvorene vođenjem biznisa u Zoni.\nSlobodna zona Priboj umesto FAP-a\nOd MiG na 28/10/2014 / Industrija, Investicije / Ostavite komentar\nTurističke mape Beograda u objektima „Parking servisa“


Ronaldo kažnjen sa 3,2 miliona eura i dvije godine zatvora | Kodex.ME\nNajbolji fudbaler svijeta i napadač Juventusa Kristijano Ronaldo biće kažnjen sa 3,2 miliona eura i 24 mjeseca zatvora, ali neće završiti iza rešetaka zbog utaje poreza u Španiji, objavio je danas tužilac.\n27. 07. 2018 - 14:06 Autor: Kodex\nDoskorašnji fudbaler Real Madrida, iako je demantovao takve navode, optužen je da nije prijavio 14,7 miliona eura na ime imidž-prava, pa će morati da plati kaznu.\nRonaldo neće ići u zatvor jer zakon u Španiji, u takvim slučajevima, nalaže da samo kazna preko dvije godine mora da se odradi iza rešetaka, ali mu sleduje velika novčana sankcija, prenosi RTS.\nPored toga, imaće troškove od milion eura kamate i 250 eura dnevno koji pokrivaju kaznu od dvije godine zatvora.\nPortugalac će na taj način platiti oko 19 miliona eura ukupno.


Otvoren unutrašnji dijalog: Kosovo nije izgubljeno dok 120 000 Srba tamo živi | KoSSev\nUtorak 31. oktobar 2017, 19:00\nIzvor: Tanjug , Beta Kossev\nUnutrašnji dijalog o Kosovu skupom u Palati Srbije otvorila je danas akademska zajednica, odnosno pravnici. Njihova mišljenja slušali su ministarka pravde Nela Kuburović i direktor Kancelarije za Kosovo Marko Đurić.\nNema magičnih poteza\nPomoćnik ministra pravde Čedomir Backović smatra da je akademska zajednica prvo mesto odakle treba da krene dijalog, dok je dekan Pravnog fakulteta Sima Avramović istakao da je značajno to što dijalog počinje promišljanjima profesora pravnog fakulteta. Ocenio je da je put kojim se ide "maglovit", ali i "trnovit", a na česte konstatacije da je Kosovo izgubljeno odgovara da Kosovo nije izgubljeno dok tamo ima 120.000 srpskih stanovnika.\n"Nema magičnih poteza. Ovo će biti dug put koji podrazumeva niz malih koraka. Ne postoji veliko rešenje, postoji jedna lepeza manjih i čini mi se važnih koraka koji bi ovde mogli da se čuju," rekao je Avramović. Ocenjuje i da ono što je Srbija mogla dobiti u vreme Miloševića više nije mogla dobiti u vreme Košutinice i što više vremena prolazi, Srbija će sve manje moći da afirmiše svoje prisustvo na Kosovu I Metohiji.\nObrazovanje - ključni stub na Kosovu\nStruku, odnosno pravnike, sa Kosova je predstavljao dekan Pravnog fakulteta u Prištini Vlada Mihajlović , koji kaže da dijalog doživljava kao izazov, kao i da "svi zajedno osećamo kosovsku muku".\n"Tačno je da nema naše vojske i policije, ali dole je naš narod, imamo izgrađenu mrežu institucija, obrazovanje, zdravstvo, socijalne i druge službe i ne smemo da klonemo i da dignemo ruke," rekao je Mihajlović. Tvrdi da je obrazovanje "ključni stub na Kosovu" i da je sudbina i opstanak Kosova povezana upravo sa tom oblašću i sa Univerzitetom u Mitrovici.\nNikad kasno za dijalog\nU ime države, nakon prvog dela današnjeg skupa govorio je generalni sekretar u Kabinetu predsednika Srbije Nikola Selaković, koji je ocenio da je unutrašnji dijalog o Kosovu trebalo pokrenuti mnogo godina ili decenija ranije, ali je važno što je danas započeo.\n"Njegova sadržina jesu argument svakom ko ga omalovažava, proglašava za fasadu ili antidržavnu delatnost, ovde slušamo šta struka misli o političkom problemu. Mislim da nikada nije kasno," rekao je Selaković. On veruje i da će unutrašjni dijalog biti nastavljen narednih dana, dodajući da postoji najava i zainteresovanost naučnih instituta koji pokrivaju društvene i humanističke nauke da se uključe.\nNa pitanje kada se može očekivati predlog rešenja za Kosovo, Selaković je odgovorio: "Videćemo... u svakom slučaju, počeli smo i to je dobro". Primetio je da se danas na okruglom stolu moglo čuti da nije sve "crno-belo" i da su "nijanse izuzetno važne" i upitao "kada se moglo sve to čuti", podsetivši da su se u prethodnom periodu čule jedino jedna ili druga ekstremna strana za skupštisnkom govornicom.\nPre nego iznesemo naš sud hoćemo da saslušamo čitavu javnost\nDirektor Kancelarije za KIM Marko Ðurić rekao je da ga "ohrabruje" to što su na današnjem okruglom stolu učesnici iznosili argumente "ozbiljno i kompetentno".\n"Mi želimo da pre iznošenja naših sudova saslušamo čitavu javnost, želimo da saslušamo mišljenje akademske zajednice, instituta, akademije, da saslušamo mišljenje svih društvenih aktera, mislim da to učešće treba da bude što šire. Današnja disksuija je pokazala da ima kapacitet," rekao je Ðurić.


Auto Autor:Nova06. jul. 202014:13\nPosle 116 godina, Folksvagenova fabrika u nemačkom Cvikauu prestala je da proizvodi modele pogonjene motorima sa unutrašnjim sagorevanjem. Poslednji model koji se sišao sa proizvodne trake bio je "VW golf R" u karavanskom izdanju, a od sada će se ovde praviti isključivo električna vozila.\nKo zna za Folksvagen sigurno je čuo i za fabriku u Cvikauu – odakle je u poslednjih 30 godina izašlo preko šest miliona modela Folksvagen grupacije. I to nije sve, jer ova fabrika radi još od 1904. godine, kada su se u njoj sklapala vozila marke Horch, zatim Audi, DKW, Trabant i mnogi drugi. Ipak, poznatija je po „narodnim“ automobilima i modelima kao što su „polo“, „golf“ i „pasat“, koji su na evropske puteve stizali upravo odavde.\nNedavno je sa proizvodnih traka ove fabrike sišao i poslednji model sa konvencionalnim motorom. Čast da obeleži kraj jedne ere pripala je „golfu R estate“, koji je pod haubom imao dvolitarski benzinski agregat. Od tog trenutka, pogon u Cvikauu postao je najveća evropska fabrika električnih automobila, u kojoj će se tokom 2021. godine sklapati čak šest različitih modela sa znakom Folksvagena, Audija i Seata.\nNakon konverzije proizvodnih traka, prvi električni automobil koji će se ovde praviti, odnosno pridružiti Folksvagenovom „ID.3“, biće njegov veći brat „ID.4“, a u planu je i električni SUV sa znakom Audija. Ovo je prvi put da nemačka kompanija transformiše čitavu fabriku kako bi proizvodila isključivo električne modele. U planu da je da se u Cvikauu godišnje proizvede 330.000 automobila, a fabrika će zapošljavati oko 8.000 ljudi. Investicija vredna oko 1,2 milijarde evra obuhvata i modularnu platformu za električna vozila (MEB).\nPrvi model nastao na njoj je pomenuti „ID.3“, kog odlikuju veliki domet, prostrana kabina, ali i obećanje da će biti jeftiniji od 30.000 evra.\nPored toga što će se u Cvikauu od sada proizvoditi električna vozila, i dalje će sa ovog mesta stizati i karoserije za Lamborginijeve modele, kao i za luksuzni SUV Bentley Bentayga.


Poseta predsednika Evropskog saveta – Balkanekspresrb.rs\n19/05/2022 Off By BERB\nPredsednik Republike Srbije Aleksandar Vučić ugostio je danas predsednika Evropskog saveta Šarla Mišela, sa kojim je obišao Naučno-tehnološki park na Zvezdari i prisustvovao potpisivanju Ugovora o zajedničkom projektu za podršku istraživanju, inovacijama i preduzetništvu u Srbiji, koji su potpisali šef Delegacije EU u Srbiji Emanuel Žiofre i predstavnik Svetske banke u Srbiji Dušan Vasiljević. Ovaj projekat istraživačke i startap zajednice finansira Evropska unija, koja donira 41,5 miliona evra, dok će Svetska banka pozajmiti 43 miliona evra, a biće realizovan u saradnji sa Fondom za nauku Republike Srbije i Ministarstvom prosvete, nauke i tehnološkog razvoja.\nPredsednik Vučić rekao je da je Srbija u prethodne tri godine privukla u proseku 61 odsto stranih direktnih investicija na Zapadni Balkan, a da izvoz srpskog IKT sektora učestvuje gotovo 70 odsto, što pokazuje koliko se Srbija promenila na bolje.\n“Želim svim inovativnim ljudima da se kreacije njihovog uma ostvare,” poručio je predsednik Vučić i istakao da su Srbija i EU prožete međusobnim vezama, ne samo teškim stvarima, već i onim lepim, kao i uspesima.\n“Kroz Fond za inovacionu delatnost, a tu se ponosimo sa više od 150 patenata, imali smo ulaganja između 500.000 i 600.000 evra godišnje, dok danas država Srbija ulaže više od 20 miliona evra kroz taj fond. To govori o tome koliko je država napredovala i rasla i koliko su napredovali naši naučno-tehnološki parkovi i firme”, naveo je predsednik Vučić i dodao da je pre samo pet godina u NTP Beograd bilo svega 20 inovativnih kompanija, dok ih je danas 120. On je podsetio i na izgrađene Naučno-tehnološke parkove u Nišu, Novom Sadu i Čačku, Državni data centar u Kragujevcu, te izrazio očekivanje da će biti izgrađeni i u drugim gradovima u Srbiji, kako bi i u njima mladi imali šansu da razvijaju svoje ideje.\n„Ne bi uspeli sve to bez podrške EU, ne bi imali nikakvu šansu da nije bilo ne samo finansijske, već i široko strukturalne podrške EU. Drago mi je što smo ovu posetu počeli baš u NTP Beograd i nadam se da ćemo imati više prilike u budućnosti da vidimo neke druge gradove u unutrašnjosti, južno od Beograda, da vidimo i Niš i Kragujevac, Leskovac, Kruševac, Kraljevo i Čačak, pa da sami steknete utisak o Srbiji“, rekao je predsednik Vučić.\nPredsednik Evropskog saveta Šarl Mišel naglasio je da Srbija nije samo partner već i prijatelj EU, te izrazio zadovoljstvo što je ponovo u Srbiji i što ima priliku da poseti Naučno-tehnološki park i srpske firme koje su, kako je istakao, deo zajedničke budućnosti EU i Srbije.\n“Ovde sam ne samo da bih posetio srpske firme već i zbog mogućnosti da dalje radimo zajedno, ubrzamo proces evrointegracija i garantujemo bolju budućnost svuda na evropskom kontinentu. Proces pristupanja Evropskoj uniji je od fundamentalnog značaja za zajedničku budućnost Srbije i Unije. Uveren sam da ćemo danas preduzeti korake u pravom smeru zato što osećamo da postoji nešto veće od nas“, rekao je visoki evropski zvaničnik i dodao da je Srbija napravila veliki korak otvaranjem dodatnih poglavlja što je, kako je istakao, “znak poverenja”. On je naveo da su zajednički principi i vrednosti na kojima se zasniva EU – sloboda, vladavina prava i prosperitet, ali da se danas govori o sigurnosti i stabilnosti.\n“To je ono što je za nas dovedeno u pitanje, a ako zajedno radimo i idemo u istom smeru, imaćemo i istu zajedničku budućnost”, zaključio je predsednik Evropskog saveta.\nPredsednik Republike Srbije Aleksandar Vučić i predsednik Evropskog saveta Šarl Mišel na sastanku su razgovarali o svim ključnim političkim pitanjima i globalnoj situaciji, kao i nastavku reforme u oblasti vladavine prava i poboljšanju u medijskoj sferi.\n“Govorili smo o situaciji u regionu gde sam obećao predsedniku Evropskog saveta da ćemo da sačuvamo mir i stabilnost i da, po tom pitanju, u potpunosti mogu da računaju na Republiku Srbiju”, naveo je predsednik Vučić i dodao da su razgovarali i o dijalogu Beograda i Prištine, izrazivši nadu da će se, uz pomoć EU, približiti nekom kompromisnom rešenju u budućnosti. On je, govoreći o stvaranju geopolitičke zajednice na nivou evropskog kontinenta, rekao da je ta ideja za njega veoma važna i značajna i da misli da može mnogo toga da doprinese u procesu ubrzanja ka punopravnom članstvu u EU i popravljanju pozicije svih zemalja Zapadnog Balkana na tom putu.\nPredsednik Vučić je dodao i da su razgovarali o globalnoj situaciji, kao i mnogim problemima sa kojima se Srbija suočava u snabdevanju energentima.\n“Razgovarali smo i o globalnim pitanjima, napadu Rusije na Ukrajinu, ratnom sukobu i svemu drugom. Predsednik Mišel je na veoma snažan način izrazio želju i očekivanja EU da se Srbija priključi sankcijama protiv Ruske Federacije. Ja sam predsednika Mišela upoznao sa našom situacijom, sa našim političkim stavovima i još jedanput želim da zahvalim predsedniku Mišelu na svakoj vrsti podrške koju je lično on, kao i na podršci koju je EU pružila Srbiji”, naveo je predsednik Vučić i ponovio da je cilj Srbije punopravno članstvo u EU, kao i da to nije samo emocionalno, već i pitanje razuma, jer je značajna saradnja koju Srbija ima sa EU. On je istakao da je za prva tri meseca ove godine trgovinska razmena sa EU veća za 33 odsto nego što je bila u prethodnoj godini.\n“Naša je procena da će ta trgovinska razmena u naredne tri godine da ide na preko 50 milijardi evra. To govori o značaju EU, država članica EU, fabrika koje oni grade u našoj zemlji i izvozu koji ostvarujemo, ali i o uvozu robe iz EU”, rekao je predsednik Vučić i naglasio da je EU najveći investitor u Srbiji, sa oko 67 odsto ukupnih investicija.\n“Predsedniku Mišelu sam posebno zahvalan. Uvek je bio spreman da čuje argumente srpske strane, makar se sa njima ne slagao, i uvek je imao ne samo dovoljno vremena i dovoljno pažnje, nego je pokazivao posebnu pažnju za Zapadni Balkan, kao i želju da brže idemo ka EU. Svojim ličnim autoritetom, svojom ličnom snagom i ugledom, činio je sve što je bilo u njegovoj moći da mi provodimo reforme brže, ali i da neke zemlje razumeju zašto je važno da Zapadni Balkan bude deo evropskog kontinenta, ne mislim samo u geografskom, već u svakom smislu”, zaključio je predsednik Vučić.\nPredsednik Evropskog saveta Šarl Mišel je naglasio da njegova poseta Srbiji šalje snažan signal bliske saradnje između Srbije i EU. On je, rekavši da je danas posetio Naučno-tehnološki park Beograd, dodao i da je to primer kako EU pomaže i doprinosi evropskoj budućnosti Srbije i zajedničkim prioritetima.\n“Kada ulažemo u srpsku naučnu zajednicu, ulažemo u srpski narod, jer vaša budućnost je i naša zajednička budućnost. Radujem se da razvijamo našu blisku saradnju i da možemo i večeras da vidimo kakve dodatne korake možemo da preduzmemo u bliskoj budućnosti, kako bi EU dala opipljive rezultate Srbiji”, rekao je evropski zvaničnik i dodao da evropska geopolitička zajednica nije ideja iz Brisela koja bi nešto odložila, već da bi zajedno odlučivali kako da sarađujemo ubuduće.\n“U punoj meri podržavam da se ubrza proces pristupanja, da ga učinimo efikasnijim. Ideja je da evropska geopolitička zajednica bude platforma na kojoj bi se zemlje koordinisale, u slučaju kovida na primer, u energetici, bezbednosti snabdevanja hranom, bila bi to prilika da se redovno, na najvišem nivou, razmenjuju gledišta”, naveo je predsednik Evropskog saveta Šarl Mišel.\nЗаједничка сарадња и едукација друштва кључнe у борби против насиља над женама и девојчицама\nРасветљено убиство у Крагујевцу


Grad Niš ima još jednog Superligaša - Sportske vesti\nU klubu nisu mogli da sakriju zadovoljstvo posle ovog velikog uspeha: “Zahvaljujući pre svega entuzijazmu, volji i želji dece – članova kluba, kao i istrajnosti njihovih roditelja, zajedničkim snagama uspeli smo da, za ovo kratko vreme, dođemo do samog vrha – do najvišeg seniorskog ranga ekipnog takmičenja u državi!”\nDržavno prvenstvo održaće se od 22. avgusta do 1. septembra u Subotici, a za odlazak jedine superligaške ekipe sa juga Srbije na ovo takmičenje neophodna su finansijska sredstva u iznosu od 840 hiljada dinara. Iz gradskih struktura klub ima izuzetnu podršku koja u velikoj meri pokriva debitantski nastup kluba u najvišem rangu takmičenja. Pored podrške Grada, klubu je svakako neophodna podrška i pomoć društveno odgovornih kompanija na šta iz DŠK Osnovac i apeluju.\nNastavljeno je takmičenje u Prvoj muškoj regionalnoj ligi Istok. Dva od tri niška predstavnika iskoristila su prednost domaćeg terena u\nSedmi međunarodni odbojkaški turnir mlađih pionirki, „Stampi 2017“, održan proteklog vikenda u Nišu, prevazišao je sva očekivanja i učesnika i


Medjunarodne organizacije sastale su se na godisnjem forumu ECDL Fondacije kako bi uticale na medjunarodnu politiku digitalne pismenosti i oblikovale nacionalnu inicijativu oko digitalne agende komisije EU\n26. oktobar 2010., Bon, Nemačka\nPotreba razvoja veština nacionalne radne klase putem ciljanih nacionalnih i internacionalnih inijcijativa, pokazala se kao izuzetno značajna tokom krizog ekonomskog perioda. Inicijative usmerene ka razvoju veština, uključujući i razvoj digitalnih veština, imače značajan uticaj na razvoj mnogo agilnije i konkurentnije privrede (kako u\nzemljama u razvoju tako i u razvijenijim zemljama) a obezbedjenje boljeg pristupa Informacionim Komunikacionim Tehnologijama (ICT) svim korisnicima doprinece većoj socijalnoj povezanosti.\nNa godišnjem forumu ECDL Fondacije, visoki predstavnici organizacija iz različitih sektora, uključujući UNESCO, Hewlett Packard (HP), CEPIS, globalnu mrežu partnera ECDL Fondacije, i druge internacionalne organizacije, sastaju se kako bi razvili globalnu strategiju digitalne pismenosti i razmenili znanja i iskustva a sve u cilju podizanja nivoa digitalne pismenosti radi ekonomskog i socijalnog razvoja.\nPrema rečima Damien O’Sullivan-a, generalnog direktora ECDL Fondacije:\n„ Značaj medjunarodnog, javnog i privatnog sektora za podršku, finansiranje i/ili implementaciju incijativa digitalne pismenosti je najvažniji za ECDL Fondaciju i ostvarivanje njene misije da omogući što bolje korisćenje IKT-a koje podižu nivo osposobljenosti pojedinaca, organizacija i društva, i na taj način, podižu nivo digitalne pismenosti koja doprinosi razvoju privrede i socijalne povezanosti“.\nDelegati iz globalne mreže medujunarodnih operatera, ECDL Fondacije, iz 148 zemalja prisustvovali su godišnjem forumu i podelili svoje znanje i iskustvo iz svojih zemalja, u razvoju nacionalne inicijative digitalne pismenosti, sa posebnim naglaskom stavljenim od strane evropskih nacionalnih operatera na formulisanje nacionalnih strategija oko Digitalne Agende Evropske komisije za Evropu.


Crippled Corner: RESIDENT EVIL: RETRIBUTION\nPogledao sam RESIDENT EVIL: RETRIBUTION Paula WS Andersona. Kao fan ovog serijala i Andersonovog pogleda na stvari, moram priznati da sam u ovom filmu našao štošta u čemu ću uživati. Nažalost, ipak čini mi se da je ovo ipak minorna avantura u sudbini zaposlenihh u Umbrella korporaciji i ostatka poklanog naroda. U ovom filmu postoji prepoznatljiva autorska nit Andersonovog postupka, dakle njegovo inkorporiranje atmosfere i principa kompjuterskih igara u filmsku dramaturgiju i ovde je taj način razmišljanja prisutniji nego ikada. Anderson je to već godinama razvijao i čini mi se da je on stvarno najveći majstor za filmove po kompjuterskim igrama. Naime, on pored dizajna igara i zapleta ume da rekonstruiše i osećaj gameplaya, i to mnogo bolje nego u PANDORUMu koji izgleda kao da ga neko drugi igra. RESIDENT EVIL filmovi izgledaju kao igra koju manje-više igra gledalac.\nZaplet RETRIBUTIONa je u svakom smislu kao deo igre. Isto važi i za lokaciju na kojoj se dešava, za celokupan dizajn. Nažalost, mislim da Anderson nije u potpunosti kapitalizovao ovu postavku, set-pieceovi su morali biti uzbudljiviji. Štaviše, žao mi je što je ova sovjetska podmornička baza koju je Umbrella adaptirala sada uništena jer bih voleo da vidim još jedan film na toj lokaciji.\nProblem nastupa u samoj razradi koncepta. Čini se da je Anderson prilično lenj u egzekuciji ove ideje, i na nivou scenarija a u ponekim scenama i na planu režije. Ima i dalje dobrih set-pieceova ali ima i nekih lenjih rešenja kao što je recimo uvođenje rendgenskog snimka u sceni borbe što je bilo pase već u ROMEO MUST DIE kad je preuzeto iz BLACK MASKa sa Jet Lijem.\nIpak RETRIBUTION i ovakav-kakav je, zna šta treba da bude i u osnovi ipak ispunjava to što treba. Šteta što nije na višem nivou kao prethodni delovi, ali na kraju najavljuje se "Kraj", vide se pterodaktili, reklo bi se da će biti svega i svačega...\nPosted by Krunić at 6:41 PM


Poslednja nedelja pred žreb, Partizan označio NEMOGUĆE i NEPOŽELJNE rivale! - Sportske.net\nSad je slika mnogo jasnija, ne samo kada je u pitanju prvo kolo kvalifikacija za Ligu Evrope.\nOpet svi pričaju o sudijama, evo ko u sredu sudi Zvezdi i Partizanu!Vreme je za Partizanovo treće pojačanje!Dr Kon: ''Kako ćemo rešiti pitanje utakmica?''Nije moglo bez Rake Đurovića: "NEMA DILEME za penal u Kruševcu!"Partizanov dečak obećao, uramiće dres!\nZa tačno sedam dana, narednog ponedeljka, Partizan će saznati ime prvog rivala na startu kvalifikacija za plasman u Ligu Evrope.\nCrno-beli će, baš kao i TSC, biti među nosiocima u žrebu, a trenutno se na spisku potencijalnih rivala nalaze ovi klubovi: Sumgajit Azerbejdžan, Lokomotiva Plovdiv, Slavija Sofija, Botošani, Pjast Glivice, Krakovija, Levadija, Hibernijans, Dunajska Streda, Ružomberok, Žilina, Željezničar, Lači, Mura, Puškaš Akademija, Saburtalo Tbilisi, Škupi, Petrohub Hinčesti, Diferdanž, Union Titus Petanž, Kauno Žalgiris, RFS Riga, Širak, Noa, Valmeira, Teuta, Renova, Borac BL, Sfantul Moldavija, Dinamo-Auto Tiraspolj, Deri siti, Bohemijans Dablin, Inter Turku, Ilves Finska, Honka, Brejdablik, Bala Taun, Dinamo Batumi, Lokomotiva Tbilisi, Sirens Malta, Vikingur Rejkjavik i Paide Linameskond Estonija, kao i pobednici preliminarne runde kvalifikacija.\nMeđutim, iz Humske danas podsećaju na ''nepisano pravilo UEFA'' da se izbegavaju ukrštanja ekipa iz Srbije i Hrvatske, kao i Srbije i BiH u kvalifikacijama, osim u plej-ofu kvalifikacija za Ligu šampiona. To pravilo je aktuelno još od 2007. godine i incidenata na utakmici Zrinjski - Partizan, posle čega su crno-beli na godinu dana izbačeni iz Evrope.\nFormiranje podgrupa neposredno pred žreb je elegantan način da se izbegnu ti susreti ''visokog rizika'', ali je jasno da to ne može zauvek trajati. Ako se to pravilo ispoštuje i ovog leta, Partizan u prvom kolu za rivale NE MOŽE da dobije predstavnike BiH, Željezničar ili banjalučki Borac.\nAli, zato bi mogao da dobije albanske predstavnike (Teuta ili Lači), koji su u najnovijoj analizi na zvaničnom sajtu crno-belih označeni kao rivali za izbegavanje u ovoj fazi takmičenja, kako bi se izbegle bilo kakve nepotrebne tenzije.\nOsim albanskih, crno-beli kao nepoželjne rivale navode i poljske, slovačke, rumunske, pa i bugarske predstavnike, a u slučaju da Partizan bude gost u prvom kolu, onda bi bilo dobro izbeći i daleka putovanja u Azerbejdžan, Gruziju ili Jermeniju.\nSve ostalo bilo bi smatrano odličnim žrebom za crno-bele na startu novog evropskog puta.\nU svakom slučaju, sve će biti mnogo jasnije u nedelju uveče ili najkasnije u ponedeljak rano ujutru, kada će UEFA objaviti kako izgledaju podgrupe, a biće ih sedam sa po 10 klubova (pet nosilaca i pet nepovlašćenih) i još dve sa po 12 klubova (6+6).\nOno što je još veoma važno, a što su crno-beli danas takođe naglasili na svom sajtu, jeste da će Partizan gotovo izvesno biti nosilac i u poslednjem kolu kvalifikacija, ako do tada opravda ulogu favorita. Dovoljno bi bilo da Bešiktaš i Viktorija Plzenj ne ispadnu u drugom kolu kvalifikacija za LŠ, jer bi se potom zajedno preselili u kvalifikacije za LE. Ako samo jedna od pomenutih ekipa prođe u 3. kolo kvalifikacija za Ligu šampiona, Partizan će sigurno biti nosilac u plej-ofu za LE. A čak i da se dogodi taj nepovoljni scenario, pa da i Bešiktaš i Viktorija ispadnu, crno-beli bi mogli da računaju na još nekoliko za njih povoljnih okolnosti. Ali, o tom potom, za početak neka Partizan uspešno obavi posao na startu takmičenja..


source.ba | Talić i Borenović pozitivni su koronavirus\nPredsjednik Skupštine grada Banja Luka Zoran Talić pozitivan je na virus korona, ali se za sada dobro osjeća, saopšteno je iz njegovog kabineta.\nU saopštenju se dodaje da Talić ima blaže simptome virusa korona i da će se narednih dana oporavljati kod kuće.\nTalić, koji je i predsjednik stranke Poligraf, danas je dobio rezultate testa na virus korona.\nPredsjednik PDP-a Branislav Borenović takođe je pozitivan na virus korona, a to su potvrdili rezultati današnjeg testiranja.\nOn se osjeća dobro i upućen je u kućnu izolaciju, saopšteno je iz PDP-a.\n"Borenović će posao i sve aktivnosti, koje dozvoljavaju okolnosti, nastaviti da obavlja iz izolacije", naveli su iz PDP-a i dodali da Borenović nije učestvovao u dosadašnjem toku kampanje zbog potrebe obavljanja zdravstvenih pretraga, što se pokazalo kao ispravan postupak.


države i železnice\nPostojeći propisi koji regulišu odnos države i železnice i dosadašnja praksa sa te relacije, nalažu hitan proces restrukturiranja odnosa. To je istovremeno i uslov za nove investicije, čiji su izvori u ovom momentu jedino međunarodne finansijske institucije, Svetska banka i druge.\nPredlogom zakona o železnici i odlukom o osnivanju JP "Železnice Srbije" uspostavljena je tek prva faza regulisanja odnosa između države i železnice, rekao je juče u Nišu pomoćnik ministra za kapitalne investicije u Vladi Srbije Branislav Bošković, učestvujući na dvodnevnoj 11. međunarodnoj konferenciji o železnici "Želkon 2004". Naglasio je da železnice moraju postati važan segment ekonomskog razvoja Srbije.\nPredsednik Regionalne privredne komore (RPK) Pera Milovanović istakao je da je "priroda definisala pravac "Koridora 10", koji se teško može promeniti, bez obzira na neke političke kalkulacije o tome da bi taj koridor mogao da nas zaobiđe i ode drugim pravcima".\nPozdravljajući učesnike skupa čiji je domaćin svake druge godine Mašinski fakultet u Nišu, gradonačelnik Smiljko Kostić rekao je da je železnička pruga između Beograda i Niša, izgrađena pre 120 godina, značila mnogo za industrijski i ukupni ekonomski razvoj tadašnje Kraljevine Srbije, a da sada rekonstrukcija i razvoj železnica takođe znače važan preduslov da nadoknadimo izgubljene korake u ekonomskom razvoju.\nNaglašavajući da su Srbiji sada potrebni krupni investicioni poduhvati, uz pomoć zainteresovanog kapitala iz inostranstva, i domaće znanje, Kostić je ukazao da "Koridor 10" mora imati važno mesto i prioritet u takvom strateškom investiranju.\nOd učesnika iz drugih zemalja moglo se čuti kako su i šta oni uradili na razvoju svojih železnica. Poručili su srpskim stratezima da je to oblast za koju znanje ubedljivo demonstrirano i na ovom "Želkonu" samo po sebi ne znači ništa ako ne bude novca da se primeni u praksi.


Tag / Kuća fudbala u Staroj Pazovi / Vesti online\nOd ove sezone baraž za Super ligu\nIzvršni odbor Fudbalskog saveza Srbije odlučio je danas u Staroj Pazovi da se od ove sezone igraju utakmice baraža za popunu Super lige Srbije, koji će u dva meča igrati 14. iz najvišeg ranga...\nKlubovi i organizacije: Neophodna je privatizacija, što pre!\nPredstavnici srpskih klubova i organiacija složili su se danas u Kući fudbala u Staroj Pazovi da je privatizacija u sportu neophodna, kao i da bi taj proces trebalo da se ubrza.\nKaradžić ponudio ostavku, Skupština odbila!\nPredsednik Fudbalskog saveza Srbije (FSS) Tomislav Karadžić ponudio je danas ostavku, ali je Skupština te organizacije, koja se održava u Staroj Pazovi, to odbila.\nKaradžić želi da ostane: Sve ću da vas prijavim Vučiću!\nPredsednik Fudbalskog saveza Srbije (FSS) Tomislav Karadžić izjavio je danas da želi da ostane na toj funkciji, dok je njegov protivnik Zvezdan Terzić kazao da je spreman na kompromis.\nSednica Izvršnog odbora FSS sutra u Staroj Pazovi\nPredsednik Fudbalskog saveza Srbije (FSS) Tomislav Karadžić sazvao je za sutra sednicu Izvršnog odbora (IO), na kojoj će se razgovarati o pripremi za Skupštinu, finansijskom poslovanju i ostalim...\nIvanović: Igramo za Dejana Stankovića!\nJojić i Živković srećni zbog debija!\nMihajlović: Ako ode Karadžić, idem i ja!\nSelektor reprezentacije Srbije Siniša Mihajlović rekao je da će u decembru podneti ostavku ukoliko se predsednik FSS Tomislav Karadžić povuče sa te funkcije.\ntelegraf.rs, žurnal.rs 2 komentara\nU danu Blaterove posete: Kosovo igralo turnir u Švajcarskoj!\nMlada reprezentacija južne srpske pokrajine, na dan posete predsednika FIFA Sepa Blatera, počela učešće na turniru "Vale kup".


Stefanović: Narednih dana o daljim političkim potezima\nBEOGRAD - Potpredsednik Demokratske stranke (DS) Borko Stefanović negirao je da će danas saopštiti odluku o napuštanju demokrata i osnovanju novog pokreta "Levica Srbije". Povodom napisa u pojedinim medijima da će danas saopštiti odluku o osnovanju novog pokreta, Stefanović je za agenciju Beta izjavio da nema veze sa brojnim medijskim navodima o tome i da će narednih dana saopštiti svoje odluke. "Brojni medijski napisi su odraz nečijeg nestrpljenja i nervoze, to nema nikakve veze sa mnom", kazao je Stefanović i dodao da će se o svemu izjasniti narednih dana. Stefanović je nedavno smenjen sa mesta šefa poslaničke grupe DS u Skupštini Srbije, a potom je bio nezadovoljan izmenama programa stranke jer nisu prošli njegovi ključni predlozi.\n« Šutanovac: Podrška smeni, ali i bojazan da se neće desiti Roditelji šokirani: Vaspitačica beogradskog vrtića gola na porno-sajtu? »


BalkanMagazin :: Uredba o energetskoj efikasnosti zgrada\nčetvrtak, 08. mart 2012 07:50\nPlanirano je da Vlada Srbije (na današnjoj sednici) usvoji uredbu o kreditima za energetsku efikasnost zgrada, gde će se iz budžeta izdvojiti 1,3 milijardu dinara. Nakon usvajanja uredbe sledi raspisivanje javnog poziva za zainteresovane banke i lokalne samouprave\nVlada Srbije treba (na današnjoj sednici) da usvoji uredbu o pomoći u povećanju energetske efikasnosti objekata. Za ovaj projekat iz budžeta predviđeno je 1,3 milijardu dinara, rečeno je agenciji Beta u Ministarstvu životne sredine, rudarstva i prostornog planiranja Srbije.\nKako je ranije saopšteno iz tog Ministarstva, država će na taj način početi pomoć u finansiranju ugradnje prozora, vrata, zamene stolarije, ugradnje kotlova, korišćenje termalnih pumpi i korišćenje obnovljivih izvora energije kako bi se povećala energetska efikasnost.\nPrecizirano je da će milijarda dinara biti namenjena lokalnim samoupravama u vidu bespovratnih sredstava za projekte podizanja energetske efikasnosti javnih ustanova, dok će preostalih 300 miliona dinara biti iskorišćeno za subvencionisanje kamata za kredite koje građani budu uzimali za adaptaciju i rekonstrukciju svojih objekata. Sredstva koja dobiju lokalne samouprave moći će da se koriste za projekte rekonstrukcije i adaptacije objekata za javne namene.\nPlanirana su i dva načina subvencionisanja kamate za građane, koji podrazumevaju da će za dinarske kredite biti subvencionisano deset odsto od ukupne kamate na godišnjem nivou, a za kredite u evrima pet odsto od kamante koja se bude davala na godišnjem nivou.\nNakon usvajanja uredbe predvidjeno je raspisivanje javnog poziva za zainteresovane banke koje žele da odobravaju kredite za energetsku efikasnost, kao i javni poziv za lokalne samouprave za prijavu projekta za energetsku efikasnost javnih objekata.\nIz Ministarstva su procenili da je za zamenu svih vrata i prozori u Srbiji potrebno ulaganje od 2,2 milijarde evra, a za izolaciju svih fasada sa prihvatljivim ekološkim materijalima oko 840 miliona evra.


"Predsedniče, čujem da ćemo da nameštamo utakmice..." - OGLASNA TABLA - INFO\n29 јануара, 2019 0400\nUžice – Pripreme bez igrača i trenera, fudbaleri „žicaju“ za kafu, kasne plate, otkazuju se stanovi, igrači napuštaju klub… To je po rečima pobunjenih fudbalera trenutno stanje u užičkoj Slobodi, koja je nekada pretila Partizanu i Crvenoj zvezdi, a danas je u zoni ispadanja iz Prve lige Srbije.\nNemanja Obrenović, donedavno kapiten, napustio je sredinom januara klub sa Đetinje nezadovoljan uslovima za rad, finansijskom krizom i tretmanom igrača.\nObrenovićevo obraćanje javnosti pre desetak dana nije bilo prijatno, a sada se na društvenim mrežama pojavila i navodna prepiska Slobodinog deteta Ivana Petrovića sa predsednikom kluba Božidarom Opačićem.\n„…Po gradu se priča da će biti nameštanja utakmica. Što se toga tiče ja ni u kakvu priču neću ulaziti. Mogu slobodno da ostvim traku i opremu. Nemojte pogrešno da me razumete, ne kažem da vi učestvujete u bilo čemu, samo ponavljam da sam čuo da će to da se radi. Čisti da znate“, napisao je između ostalog Petrović u poruci navodno upućenoj Opačiću.\nVeoma brzo se oglasio i Mirko Poledica, predsednik Sindikata profesionalnih fudbalera “Nezavisnost”.\n„Ovo je ispod svakog nivoa i velika sramota za klub koji nam je dao Nemanju Vidića, Radomira Antića, Mikija Rajevca, Nikolu Maksimovica, itd… Ovde ima elemenata diakriminacije i mobinga. Podrška za igrače, znam kako se osećaju jer sam i sam doživljavao slično, ali nikada ovako“, tvrdi Poledica.\nNemanja Obrenović je prvi javno otkrio šta se dešava u Slobodi, kada se nedavno obratio javnosti otvorenim pismom.\n„Od mog dolaska u klub oterano je šest igrača iz prve postave, šest dobrih igraca, bez kojih smo ostali praktično sa decom i igračima koji jednostavno nisu kalibra Prve lige Srbije. Noć pred utakmicu u Beogradu bio sam izbačen iz svog stana pošto klub nije platio jedan dinar stanodavcu, kao i ostali igrači koji su živeli u okolnim stanovima. Sa sve koferima noć pred meč odlazim kući jer prosto nemam gde da spavam, dok ostali momci se vraćaju u jednu čuvenu “žutu kuću”, jedno neuredno mesto nedostojno života u njemu“\nObrenović dalje kaže: „Dolazi nam utakmica sa Bežanijom kod kuće, a naših sedam igrača ceka taksi po pljusku sa sve stvarima, jer su opet izbačeni na ulicu, ovaj put i iz famozne “žute kuće”. Kako taksija nije bilo dugo, vlasnik se sažalio na momke i ostavio ih tu još jedno veče. Sutradan su momci definitivno izbačeni i noć pred utakmicu bauljaju gradom sa sve stvarima. Na kraju su završili u hostelu, gde su spavali na paletama i sanducima iz drugog svetskog rata. Čak su našli i šlemove, poezija…“.


Servis Mega naslednik Megaupload-a debituje u januaru — Online Tržište\nObjavio(la) admin u kategoriji Generalno, Startupi na dan 3. Novembra 2012. / ostavite komentar\nObjavom datuma pokretanja Kim Dotcom i prijatelji ubrzano rade na ispunjenju svog obećanja i oživljavanju Megaupload-a. Kim Dotcom je pre par meseci najavio pokretanje muzičkog servisa Megabox ali i povratak Megaupload-a.\nJedan od najpopularnijih sajtova za delenje sadržaja početkom godine brutalno je zatvoren od strane američkih zvaničnika a Kim Dotcom uhapšen u spektakularnoj akciji u svojoj vili na Novom Zelandu.\nNedavno je Kim Dotcom saopštio da je spreman za novu rundu sa industrijom zabave koja će biti vrlo zanimljiva. Sada je objavljeno da će servis Mega biti pokrenut 19. januara te da će biti brži, bolji i sigurniji nego što je to bio Megaupload.\nMega predstavlja fundamentalnu promenu u taktici jer je Kim Dotcom godinama dozvoljavao korisnicima da upload-uju sve i svašta, na vidnom mestu i sa vrlo malo ograničenja. U prošlosti, da bi zadovoljio vlasti, Megaupload je povremeno reagovao na DMCA obaveštenja za uklanjanje sadržaja koji povređuje autorska prava, međutim, ova praksa se pokazala kao nedovoljna da bi zaštitila servis od pravnih nevolja.\nKao što je ranije saopšteno, novi servis će koristiti Advanced Encription Standard koji šifruje i dešifruje korisničke podatake u njihovom pretraživaču. Takođe, novi servis neće raditi sa hosting kompanija u Sjedinjenim Američkim Državama jer se na taj način želi sprečiti bilo kakva mogućnost da Američka Savezna Vlada napade na servis.\nSa AES enskripcijom na novom servisu Mega, Kim Dotcom će od sebe i svog osoblja sakriti sadržaja koji korisnici otpremaju na servis. U idealnom slučaju, na ovaj način se osigurava da niko osim onoga ko upload-uje i onih sa kojima se sadržaj deli ne znaju kakav se sadržaj hostuje na servisu Mega. Zbog toga što nemaju saznanja o tome kakav sadržaj korisnik otprema ne mogu ni odgovarati ako sadržaj eventualno krši autorska prava. Jedna od optužbi protiv Kim Dotcoma je da je on znao da se njegov servis Megaupload koristi za hostovanje i deljenje nelegalnog sadržaja tako da ovaj novi plan može ubuduće da ga amnestira od sličnih optužbi.\nKim Dotcom putem Twitter-a je objavio da će servis Mega biti pokrenut 19. januara te da će biti hostovan na domenu Me.ga.\nTagovi: delenje sadržaja, kim dotcom, mega, megaupload\n18. Januara 2013. u 16:03\n[…] će se sve znati, i da li će Mega servis biti zvanično pokrenut kako je najavljeno (ili će biti na neki način spriječen) i da li će doista nuditi sve što je Kim Dotcom […]


Sutra razvedravanje sa sunčanim intervalima - Glas Srpske\nSrna 22.10.2021 14:57\nSARAJEVO - U Republici Srpskoj i Federaciji BiH sutra se očekuje postepeno razvedravanje sa sunčanim intervalima, uz moguću slabu kišu na jugu i dnevnu temperaturu vazduha od devet do 18 stepeni Celzijusovih.\nJutro će biti oblačno, sa slabom kišom od centralnog pojasu ka jugu i istoku, a na krajnjem sjeveru pretežno suvo, saopšteno je iz Republičkog hidrometeorološkog zavoda. Tokom dana postepeno razvedravanje od sjeverozapada ka ostalim krajevima, uz sunčane intervale, dok je na jugu moguća slaba kiša. Jutarnja temperatura iznosiće od sedam do 12, na jugu do 15, a na planinama od pet stepeni Celzijusovih.\nDuvaće slab do umjeren vjetar, istočnog i sjeveroistočnog smjera, saopšteno je iz Federalnog hidrometeorološkog zavoda. Temperatura izmjerena danas u 14.00 časova: Bjelašnica pet, Čemerno 11, Mrakovica 12, Prijedor, Drvar i Gradačac 13, Gacko, Mrkonjić Grad, Nevesinje, Ribnik, Šipovo, Srbac, Doboj, Banjaluka, Sanski Most i Tuzla 14, Foča, Han Pijesak, Bijeljina i Jajce 15, Zvornik, Livno i Sarajevo 16, Sokolac, Srebrenica i Bihać 17, Bileća, Rudo i Bugojno 18, Trebinje, Mostar i Zenica 19, Grude 20, Višegrad i Neum 21 stepen Celzijusov.


Uspjeh /Sanski Most privlači sve više investicija i ostvaruje veliki ekonomski napredak / Radio Sarajevo\nFOTO: Fena/Ljudi iz dijaspore donijeli znanje i kapital\nFOTO: Fena/Sanski Most: Ekonomsko čudo u BiH\nFOTO: Fena/Novi proizvodni pogoni\nFOTO: Fena/Sve više ulaganja u Sanski Most\n24. 02. 2019. u 13:23:00 Fena\n"Općina Sanski Most bilježi napredak u razvoju ekonomije, sve više je firmi, stranih investicija. Pokretač tih investicija jesu stanovnici tog područja, koji žive u dijaspori. Nije sve sjajno, nije lako, ali pokušavamo", kaže u razgovoru za Fenu.\n"Posljednji primjer je firma u Sanskom Mostu koja će zapošljavati oko 200 radnika. Njemački investitor prepoznao je naš potencijal, a doveli su ga ljudi porijeklom iz Sanskog Mosta. Oni su uposlenici iste firme u Njemačkoj", priča načelnik.\n"Na usluzi smo svima koji žele investirati u Sanski Most. Rješavamo probleme koji i nisu u našoj nadležnosti. Nije nam to teško. Sve, samo da nam dođe investitor koji će ovdašnjem stanovništvu omogućiti siguran posao i dobra primanja", priča Faris Hasanbegović.\n"Sudeći po svemu tome, Općina Sanski Most je dobar partner, rezultati su vidljivi", kazao je Hasanbegović.\n"Morat ćemo iznalaziti rješenja za taj problem, u skladu s našim mogućnostima. Da budemo atraktivniji posebno mladima, da ostanu u Bosni i Hercegovini. To je težak posao. Ipak, moramo se truditi jer tamo gdje nema stanovništva, nema niti ekonomije. Moramo se suočiti s tim problemom, najozbiljnije", napominje načelnik.\nSanski Most: Ekonomsko čudo u BiH\nTagovi: Sanski Most ekonomija investicije ulaganja\nInvesticije / Izgradio fabriku u BiH koja raste i treba još radnika


BetaMart 22, 2018\n“Imamo mnogo situacija u kojima javni funkcioneri, prozivaju novinare i medije i stvaraju u blažem obliku obliku rečeno negativnu atmosferu protiv njih, u težem i verovatno realističnijem neprijateljsku atmosferu u društvu, protiv tih novinara i medija, atmosferu linča, jer novinari koji su na meti nekoliko dana kasnije bivaju izloženi pretnjama smrću”, ukazuje Gaši.\n“Istoga dana, kada je ubijen Oliver Ivanović, predsednik države je održao konferenciju za novinare na kojoj je optužio mene, Slavišu Lekića, opoziciju i još neke ljude da smo tvrdili da je Srbija odgovorna za smrt Olivera Ivanovića. To naravno nije bilo tačno, ali neposredno nakon toga, već sutradan usledili su napadi na mene, objavljena je moja fotografija, napisano je uz nju ovako izgleda neko ko mrzi sve što je srpsko”, ispričao je Dragan Janjić.\n“Ključni je problem što se ovo desilo na podsticaj vlasti, crtane su mete na ljudima. Ja nemam nikave sumnje da istražni organi mogu da utvrde ko je i šta je ali mislim da to nije najvažnije, mislim da je najvažnije da se prestane sa vodjenjem kampanje protiv ljudi koji misle durgačije”, ocenio je Dragan Janjić.\n“Dok se ja sa njim otimam oko telefona, osećam da me jedan od one dvojice uzima otpozadi, razdvaja nas i gura me i odvlači, nosi ka Pionirskom parku. Tu me spušta, ja osetim da sam slobodna, u šoku potpunom šta se desilo i šta će dalje da se desi”, ispričala je Lidija Valtner.\nNakon prigovora novinara, po nalogu Višeg tužilaštva, osnovno tužilaštvo je počelo da postupa po tom predmetu. Lidija Valtner očekuje pravdu, ali ističe da “nijedna vlast ne voli da kažnjava svoje ljude”.\n“Tako da me ne čudi da procesi dugo traju i da se zaboravljaju u fiokama, jer pretpostavljam da većina ima političku pozadinu”, istakla je Lidija Valtner.\n“Ako dodje do suda to su uglavnom uslovne osude, za veliki broj slučajeva napada na novinare tužilaštvo utvrdi da nema elelmenata krivičnog dela kako bi se vodio postpak po službenoj dužnosti, pa se uglavnom pokrene prekršajni postupak (ili ne), zavisno od slučaja do slučaja”, rekla je Marija Vukasović.\n“Prema zakoniku o krivičnom postupku javni tužilac je jedini ovlašćeni da goni počinioce krivičnih dela koje se gone po službenoj dužnosti. U tom smislu sud nije ovlašćen da goni počinioce niti da pokreće postupke, pa samim tim nema uticaja na tu statisku, odnosno koliko će biti procesuiranih postupka pred sudom”, rekla je portparolka Višeg suda u Beogradu Bojana Stanković.\n“Što se postupanja tužilaštva tiče jedino Vam mogu reći da od kada je vodjenje istrage prešlo u našu nadležnost, ona se mnogo brže završava nego što je to bio slučaj kada su istragu radile istražne sudije i tu smo višestruko efikasniji nego što je to bilo pre oktobra 2013. godine”.\nU cilju efikasnije zaštite novinara u Srbiji decembra 2016. potpisan je Sporazum izmedju policije, tužilaštva i sedam novinarskih i medijskih udruženja. Na osnovu tog sporazamu formirana je radna grupa, u kojoj je pet udruženja zamrzlo status zbog ne preduzimanja konkretnih mera na rešavanju napada na inaugraciji predsednika države. Direktor Fondacije “Slavko Ćuruvija” Ilir Gaši napominje da je velika prednost tog sporazuma bilo formiranje mreže kontakt tačaka, ali da je sporno to što ona u realnosti ne funkcioniše.\n“Kontakt tačke u toj mreži jos uvek nemaju nikakvo obavezujuće uputstvo o načininma komuniciranja, što zapravo znači da kada nekom novinaru nešto bude i ja tad zovem tužilaštvo u nekom gradu, isključivo je stvar volje tužioca da li će reagovati na poziv ili ne”.


“Predah smeštaj“ primiće prve korisnike krajem ove godine - KruševacGrad\n“Predah smeštaj“ primiće prve korisnike krajem ove godine\nNova usluga socijalne zaštite za osobe sa invaliditetom „Predah smeštaj“ u Kruševcu bi trebalo da zaživi krajem ove godine. Građevinski radovi su završeni, u toku je opremanje prostorija, a nakon upošljavanja stručnog kadra, biće ispunjeni svi uslovi za dobijanje licence. Projekat su sa 12 miliona dinara podržali Grad Kruševac i Ministarstvo privrede, a u Centru za osobe sa invaliditetom se nadaju da će uz pomoć donacija kompletno opremiti prostor\n„Predah smeštaj“, kao usluga socijalne zaštite, namenjen je pre svega deci i mladima sa invaliditetom i predviđa privremeni ili povremeni dnevni ili višednevni smeštaj. Cilj je, kako objašnjava Nevena Lazarević, direktorka ovdašnjeg Centra za osobe sa invaliditetom, smanjenje rizika od institucionalnog zbrinjavanja dece sa invaliditetom, te unapređenje kvaliteta života i potencijalnih korisnika i članova njihovih porodica.\nProstorije „Predah smeštaja“ izgrađene su iznad Dnevnog boravka Centra za osobe sa invaliditetom, na površini od 120 kvadrata. Prema rečima Lazarevićke, građevinski radovi su završeni, a u toku je opremanje prostorija.\n– „Predah smeštaj“ moći će istovremeno da primi šest lica, sa tačno propisanom kvadraturom po korisniku, u odvojenim prostorijama za muške i ženske korisnike. Komletan prostor biće prilagođen invalidima, što podrazumeva rampe, upotrebu vode i svetala na senzore i svega ostalog što je potrebno za nesmetano funkcionisanje ove ranjive kategorije- kaže Lazarevićka.\nDa bi ova usluga zaživela, potrebno je zaposliti i određeni stručni kadar, pre svega defektologe, psihologe, te socijalne i medicinske radnike.\n– Kako bismo dobili licencu za pružanje ove usluge, uz adekvatnu tehničku opremljenost, moramo da imamo i stručni kadar koji će brinuti o korisnicima. Kada i taj uslov bude ispunjen, postaćemo prvi grad u Srbiji koji će osobama sa invaliditetom pružati ovu vrstu usluge socijalne zaštite – ističe ona, dodajući da se ipak nada da će „Predah smeštaj“ svoje prve korisnike primiti do kraja ove godine.\nObjašnjavajući značaj ove usluge socijalne zaštite , Lazarevička kaže da su njene koristi višestruke.\n– S jedne strane, „Predah smeštaj“ korisnicima pruža mogućnost da se dodatno socijalizuju i steknu nove veštine potrebne za svakodnevno funkcinisanje, a istovremeno članovima porodice i priliku da se odmore od svakodnevne brige o detetu ili mladoj osobi sa invaliditetom– kaže ona.\nLazarevićka kaže i to da briga o osobama sa invaliditetom nije laka i da najčešće traje 24 sata dnevno, te da je iskustvo pokazalo da su neretko to samohrane majke koje nemaju kome da ostave svoje bolesno dete onda kada je to neophodno.\n– One su uglavnom same i nemaju kome da ostave dete ukoliko treba da završe neki posao ili da se jednostavno na kratko odmore. „Predah smeštaj“ je prilika za samohrane majke ali i druge članove porodice koje brinu o takvoj deci, da dobiju malo slobodnog vremena, a da pri tome znaju da su njihova deca adekvatno zbrinuta – kaže direktorka Centra OSI.\nUsluga „Predah smeštaj“ biće besplatna i dostupna za svu decu invalide sa područja Grada Kruševca, a da bi se ostvarilo pravo na ovu uslugu socijalne zaštite, potrebno je da se Centru za osobe sa invaliditetom podnese zahtev, uz odgovarajuću medicinsku dokumentaciju deteta ili mlade osobe sa invaliditetom. Stručni tim će donositi odluku ko može da koristi uslugu, a roditelji će svoje dete moći da ostave u „Predah smeštaju“ i do deset dana, više puta godišnje.\nVrednost ovog projekta čija je oko 12 miliona dinara, finansijski su podržali Ministarstvo privrede i Grad Kruševac. Kuhinju za potrebe „Predah smeštaja“ donirala je Građevinska firma „Suma“ a kragujevačka firma „Sunce“ poklonila je aluminijumska ulazna vrata. U Centru za osobe sa invaliditetom se nadaju da će uz pomoć dobrih ljudi i novih donacija uspeti da obezbede i nameštaj koji u ovom trenutku nedostaje.\nCentar za osobe sa invaliditetom postoji od 2010. godine. Uslugu „Dnevni boravak“ koji trenutno ima 25 korisnika od šest od 63 godine, licencirao je pre nepune tri godine. Ova usluga koja je besplatna za sve korisnike i finansira se iz budžeta Grada, kao i prevoz određenog broja korisnika od kuće do Centra i nazad. U okviru „Dnevnog boravka“ za sve korisnike obezbeđen je obrok, a uz pomoć stručnog tima realizuju se brojne radinice koje imaju za cilj osposobljavanje korisnika za samostalni život.\nUsluga „Senzomotorne integracije“, koju takođe pruža kruševački Centar za osobe sa invaliditetom , dostupan je svim invalidima sa područja Grada Kruševca. Reč je o senzornoj sobi koja pokreće sva čula ( što je posebno važno za osobe iz autističnog spektra) i kroz koju nedeljno prođe više od 20 lica.\nPlan je da se ovoj godini Udruženje distrofičara iz prostorija Centra izmesti na drugu loakciju , te da ustanova taj prostor opremi za jednu novu uslugu socijalne zaštite- dnevni boravak za decu iz autističnog spektra.\nVisok poraz Napretka u Surdulici\n28.07.2021 0 216\n23.07.2021 0 653\n20.07.2021 0 446\n05.07.2021 0 209\n02.07.2021 0 862\n26. septembra 2021., 02:55


Oblasti prava - Advokat Gvozden M. Grgur\nPod pojmom štete podrazumeva se umanjenje nečije imovine (obična šteta) i sprečavanje njenog povećanja (izmakla korist), kao i nanošenje fizičkog ili psihičkog bola ili straha drugome (nematerijalna šteta).\nPrivredno pravo čini zapravo skup pravnih normi o pravnom položaju privrednih subjekata ali i njihovom pravnom poslovanju na tržištu.\nDanas građansko pravo predstavlja najpre porodicu odnosno familiju više grana prava a koje čine: opšti deo građanskog prava, stvarno pravo, porodično pravo i obligaciono pravo pa je samim tim građansko pravo zasnovano na različitim načelima.\nNasledno pravo se bavi pitanjima nasleđivanja materijalne imovine odnosno zaostavštine lica koje je preminulo. Postupak nasleđivanja može pokrenuti sud po službenoj dužnosti ili lice sa pravnim interesom.\nPrema zakonu o radu koji je na snazi na teritoriji Republike Srbije, svaki zaposleni ima pravo na odgovarajuću zaradu, bezbednost kao i zdravlje na radu.\nS obzirom na to da živimo u svetu sve bržeg protoka informacija i komunikacija, ugovorno pravo postalo je najdinamičnija grana prava, naročito imajući u vidu nove tehnologije, nove vidove poslovanja i usluga koje ugovori prate u korak.\nNaš advokatski tim svojim klijentima pruža efikasne pravne usluge i savete u svim postupcima zaštite prava svojine, državine, prava službenosti, zaloge i drugim postupcima u oblasti stvarnog prava.


Korišcenjem bilo kog dela CANVAS webshop.rs e-prodavnice i svih njegovih delova (u nastavku samo webshop.rs), automatski prihvatate sva pravila korišcenja.\nKorisnici su dužni da redovno čitaju pravila korišcenja, te se smatra da su korisnici, korišcenjem webshop.rs sajta, ili bilo kojeg njegovog dela, u svakom trenutku upoznati s aktuelnim pravilima korišcenja, te da su ih razumeli u celosti.\nSajt webshop.rs sadrži linkove na web stranice izvan vlastitog sajta.\nSajt webshop.rs se obavezuje da će u dobroj nameri koristiti podatke dobijene od korisnika tokom korišcenja sajta, te da privatne podatke nece distribuirati, niti prodavati trecoj strani.\nSajt webshop.rs može u skladu sa zakonom prikupljati odredene podatke o korisnicima dobijene tokom korišcenja sajta (iskljucivo podaci o racunaru i podaci o Internet provajderu) ili podatke unete u postupku registracije/logovanja. Ove podatke webshop.rs koristi kako bi imao informacije o korisnicima koji ga koriste, te na taj nacin poboljšao servis i njegove sadržaje dodatno usmerio i prilagodio publici koja ga posecuje. Na osnovu tih podataka saznajemo koji su sadržaji najpopularniji medu kojom publikom.\nSajt webshop.rs se obavezuje da ce cuvati privatnost korisnika servisa, osim u slucaju teškog kršenja pravila sajta webshop.rs ili nezakonitih aktivnosti korisnika.\nCopyright 2019 © CANVAS webshop.rs


Ministar Stefanović: Kurti očigledno i danas sanja samo o sejanju haosa | Ministarstvo odbrane Republike Srbije\nMinistar Stefanović: Kurti očigledno i danas sanja samo o sejanju haosa\n„Izjava Aljbina Kurtija da je takozvana vojska Kosova „san generacija koje su dale živote za slobodu“ još jedna je uznemirujuća izjava koja ništa dobro ne može doneti ni srpskom narodu koji živi na Kosovu i Metohiji, niti regionu. Ona nanovo pokazuje da Kurti sprema novu destabilizaciju i da su priče o spremnosti za predstojeći nastavak dijaloga samo šarena laža.\nKada danas spominje generacije koje su dale živote za slobodu, možda misli na slobodu u ubijanju, mučenju i proterivanju srpskog naroda sa vekovnih ognjišta, paljenju i rušenju srpskih svetinja i skrnavljenju srpskih grobova? Možda misli na slobodno nasrtanje na starce, žene i decu kojima se preti da bi napustili svoj kućni prag, a koji su i živi spaljivani ispred svojih domova? Baš tome je ceo svet svedočio u nekim prošlim vremenima. I dok predsednik Aleksandar Vučić vodi odgovornu politiku i ulaže napore u razgovore kako bi se došlo do konstruktivnih rešenja koja čine boljim i lakšim život i Srba i Albanaca na Kosovu i Metohiji, Kurti očigledno i danas sanja samo o novom sejanju haosa i destabilizacijama.\nMi pozivamo sve međunarodne aktere, i Evropsku uniju i članice Saveta bezbednosti Ujedinjenih nacija, da reaguju na ove pokušaje destabilizacije ne samo naše južne pokrajine već i celog regiona. I još jednom podsećamo da su pokušaji stvaranja takozvane vojske Kosova u suprotnosti sa svim međunarodnim aktima, te predstavljaju i izvrgavanje ruglu celokupne međunarodne zajednice.\nTakođe, uvereni smo da je naša dužnost da nastavimo sa dijalogom, politikom mira i stabilizacije. Ali je naša obaveza i da pamtimo i nikad ne zaboravimo stradanja srpskog naroda. I srpski narod na Kosovu i Metohiji zasigurno neće strepeti, niti ćemo dozvoliti da mu se ponovi pogrom iz 2004. godine. Umećemo da ga zaštitimo. Predsednik Aleksandar Vučić vodi politiku budućnosti, razvoja i saradnje, ali i politiku koja garantuje da nikada više nećemo dozvoliti stradanja i suze Srba na Kosovu i Metohiji.“


Neredi u predgrađu Pariza zbog navodne policijske brutalnosti /video/ - 22.04.2020, Sputnik Srbija\nNeredi u predgrađu Pariza zbog navodne policijske brutalnosti /video/\nČetvrtu uzastopnu noć u predgrađu Pariza nepoznate osobe organizovale su nemire. One su palile automobile i kante za smeće, a takođe bacale pirotehničke... 22.04.2020, Sputnik Srbija\n© AFP 2021 / GEOFFROY VAN DER HASSELTČovek ispaljuje vatromet tokom sukoba sa policijom u severnom predgrađu Pariza\nČetvrtu uzastopnu noć u predgrađu Pariza nepoznate osobe organizovale su nemire. One su palile automobile i kante za smeće, a takođe bacale pirotehničke granate na policiju.\nNeredi su izbili nakon što se motociklista bez kacige 18. aprila zakucao u otvorena vrata policijskog automobila u Vilnev la Garanu. Motociklista je prevezen u bolnicu sa otvorenim prelomom butne kosti.\nOvaj incident, čije se okolnosti još uvek utvrđuju, izazvao je brojne objave na društvenim mrežama koje su osuđivale akcije policije i pozivale na proteste.\nVlasti navode da su pripadnici policije otvorili vrata automobila jer su hteli da zaustave motociklistu koji se kretao velikom brzinom, ali očevici i snimci sa mesta incidenta ukazuju na to da su vrata otvorena namerno kako bi naterali vozača da stane. Demonstranti tvrde da je u pitanju policijska brutalnost.\nProtesti su nastavljeni u pariskom predgrađu Senski visovi u noći između 21. i 22. aprila, uprkos tome što je lokalna prefektura saopštila o smanjenom nivou nasilja u poređenju sa prethodnim noćima.\nNajozbiljniji incident desio se u Žanvilijeu, gde je namerno zapaljena osnovna škola. U požaru su oštećene direktorova kancelarija i još dve prostorije.\nKao i prethodnih noći, demonstranti su bacali pirotehnička sredstva na policijske snage koje su angažovane u ugušivanju nemira.\nTakođe, nekoliko automobila je zapaljeno u departmanu Sever u Lilu, Rubeu i Turkoanu.


Tanjug 14. aprila 2021. 16:24\nAMSTERDAM – Evropska agencija za lekove (EMA) saopštila je danas da će sledeće nedelje predstaviti svoje zaključke u vezi sa istragom retkih slučajeve neobičnih krvnih ugrušaka, koji su se dogodili u SAD nakon upotrebe vakcine kompanije „Džonson i Džonson“.\nU EMA navode da su u bliskoj saradnji sa američkom Federalnom agencijom za lekove i hranu ( FDA) koja je u utorak, zajedno sa američkim Centrom za kontrolu i prevenciju bolesti (CDC), preporučila da se primena „Džonson i Džonson“ vakcine pauzira zbog šest prijavljenih slučajeva pojave krvnih ugrušaka.\nDo ovakve odluke došlo je na dan kada je bila predviđena isporuke „Džonson i Džonson“ vakcina u EU, a nakon što je u SAD u primenjeno je više od 6,8 miliona doza ove vakcine.\n„Istražujemo sve prijavljene slučajeve i odlučićemo da li je potrebna regulatorna mera. Dok je pregled u toku, ostajemo pri stavu da su koristi od vakcine u sprečavanju KOVID-19 veće od rizika od neželjenih efekata“, poručuju iz EMA-e.


GRAĐANSKI KRUG: Korak napred, nazad dva\nDanas je u Parlamentu Evrope, na sednici Komiteta za unutrašnje tržište i zaštitu potrošača (IMCO) izglasan zaključak tog organa povodom predloga Evropske komisije u vezi smanjenja tzv. geoblokiranja onlajn TV i radio programa.\nPrvobitno sam ja bila zadužena za nacrt odluke Komiteta; međutim, rešila sam da svoje ime povučem sa tog dokumenta jer su njegove izmene, izglasane većinom glasova Narodnjaka i Socijaldemokrata, otupile oštricu predloženih mera. Njihovi pregovarači, Paskal Arimon (belgijski "evronarodnjak") i Viržini Rozje (francuska "evrosocijaldemokratkinja"), zajedno su radili na tome da umanje uticaj koji bi prvobitna verzija predloga imala na digitalne granice u Evropi. To će biti na štetu svih onih koji žele da pristupe nekom medijskom sadržaju emitera iz drugih zemalja EU - naročito jezičkim manjinama, stranim studentima ili imigrantima koji su tu već duže vreme. (ironično, ali i sam g. Arimon je pripadnik nemačke govorne manjine u Belgiji)\nSmatram neprihvatljivim da Parlament dodatno ograničava predlog Komisije, koji je već dovoljno neambiciozan, i ostajem posvećena okončanju diskriminacione i zastarele prakse geoblokiranja (ograničenje pristupa određenom internet sadržaju na osnovu geografske lokacije korisnika).\nPolazna tačka stava IMCO komiteta predstavlja predlog Evropske komisije uz pomoć koga bi se pojednostavilo licenciranje sadržaja koje medijske organizacije postavljaju na internet. Nažalost, Komisija je želela da se to pojednostavljenje odnosi samo na jedan veoma sužen izbor sadržaja:\nPredlog se uopšte ne odnosi na poboljšanje prekograničnog pristupa video sadržajima koji nisu u vlasništvu radio-difuznih kompanija.\nČak i u okviru ponude od strane emitera, sadržaji proizvedeni samo za web su izuzeti - dozvoljeni su samo striming i repriziranje tradicionalnih RTV programa, kao i materijal koji je "pomoćni" uz glavni program (npr. produžene verzije intervjua emitovanih na TV). Na ovakav način stavljati sadržaje proizvedene za web u nepovoljan položaj, u potpunoj je suprotnosti sa savremenim razvojem medija.\nKonačno, Komisija želi da ograniči vreme nakon prvog emitovanja, tokom kojeg bi važila ta pojednostavljena pravila. Emiterima bi bilo dozvoljeno da svoje TV programe reprizno prikazuju bez geoblokiranja samo nekoliko dana ili nedelja, nakon čega će morati da ih ponovo zaključaju iza digitalnih granica. Čak i nekomercijalni sadržaji, poput starih vesti, nakon prvog emitovanja bi morali da budu ponovo nedostupni Evropljanima koji se zateknu u "pogrešnoj" zemlji-članici.\nIzgleda neverovatno, ali poslanici Arimon i Rozje su uspeli da ubede većinu svojih kolega da ove umerene predloge još više ograniče. Evo poređenja originalnog predloga Komisije, mog kompromisnog predloga i kontra-predloga koji je Komitet usvojio:\nPredlog Komisije: "pomoćni onlajn servis" predstavlja (...) obezbeđenje za javno emitovanje (...) radio ili TV programa istovremeno sa ili za definisan vremenski period nakon emitovanja od strane radiodifuzne organizacije, kao i bilo koji materijal proizveden od strane ili za neku radiodifuznu organizaciju koji je pomoćni u odnosu na takvu emisiju.\nMoj kompromisni predlog: "pomoćni onlajn servis" predstavlja (...) obezbeđenje za javno emitovanje (...) radio ili TV programa istovremeno sa, tokom, nakon ili najranije mesec dana pre emitovanja od strane radiodifuzne organizacije, kao i bilo kog materijala licenciranog uz njega, dokle god je onlajn dostupan na određeni vremenski period, kao i materijal u produkciji ili koprodukciji od strane ili za radiodifuznu organizaciju.\nKontrapredlog Arimona i Rozjeove: "pomoćni onlajn servis" predstavlja (...) obezbeđenje za javno emitovanje (...) radio ili TV programa proizvedenog od strane ili za radiodifuznu organizaciju, uključujuči koprodukcije najranije mesec dana pre emitovanja, istovremeno sa, tokom ili za definisani vremenski period nakon njihovog emitovanja od strane radiodifuzne organizacije, kao i bilo kog materijala u produkciji ili koprodukciji od strane ili za radiodifuznu organizaciju koji je pomoćni u odnosu na takvu emisiju.\nPrema mom predlogu, TV i radio programi bi mogli da imaju neograničenu korist od pojednostavljenog licenciranja. Takođe, dodatni materijal ne bi morao da bude direktno povezan sa oflajn TV ili radio programom. Ovaj pristup su u Evropskom parlamentu aktivno podržali Zeleni, Liberali (ALDE), Konzervativci i reformisti (ECR), kao i manji broj Narodnjaka (EPP) i Socijaldemokrata (S&D).\nUmesto toga, većina koju čine poslanici EPP i S&D, usvojila je Arimon-Rozje tekst predloga, koji donosi veća ograničenja nego što je to bilo u originalnom predlogu Komisije: čak će i delovi nekih tradicionalnih TV i radio programa biti izuzeti iz pojednostavljenih prekograničnih pravila. Samo će vlastita produkcija emitera biti legalna, ali ne i drugi delovi njihovih programa (kao što su filmovi ili prenosi sportskih događaja). Tokom nekog svog uživo striminga, emiter bi trebalo da zadrži opciju geoblokiranja uključenu/isključenu zavisno od toga šta se u bilo kom trenutku prikazuje - u čemu uopšte nema nikakvog pojednostavljenja. Na kraju će emiteru možda biti lakše da jednostavno ostavi blokiran kompletan program.\nOvo je veoma razočaravajući ishod zasedanja IMCO komiteta, čiji je zadatak da vodi računa o interesima potrošača. Međutim, to nije kraj ove priče. Konačnu reč po ovom pitanju donosi Komitet za pravna pitanja, u kome socijaldemokrata Timo Velken vodi pregovore. Kao aktivan "jutjuber", on će, nadamo se, pokazati više sluha za interese korisnika interneta, koji ne razumeju zašto političari žele da zadrže evropske unutrašnje granice na internetu, iako su one najvećim delom ukinute u fizičkom svetu.\nNarednog utorka, 16. maja, na Fejsbuku ću uživo odgovarati na pitanja o različitim merama o kojima se na temu geoblokiranja vodi debata u EU, i zašto su do sada bili bezuspešni napori da se ispuni obećanje kako će poruke poput "ovaj video nije dostupan u vašoj zemlji" postati stvar prošlosti.\nUkoliko želite da pomognete u ostvarenju tog cilja, priključite se mojoj kampanji za prekid geoblokiranja i recite svojim poslanicima ono što zaista mislite!\nJulia Reda: Ending geoblocking in the EU - one step forward, two steps back (11.05.2017)\n"Zbog intervencija velikih kompanija, jedinstveno digitalno tržište EU ima više rupa nego švajcarski sir."\nJulija Reda (1986) je članica nemačke Piratske partije i potpredsednica EFA grupe (Zeleni i Savez Slobodna Evropa) u Parlamentu Evrope. Takođe, ona je članica Komiteta za pravna pitanja i zamenik člana u Komitetu za unutrašnje tržište i zaštitu potrošača pri Evropskoj komisiji. Svoje aktivnosti u EU posvetila je reformi autorskih prava u Uniji, ali i van nje. Redini predlozi reformi nailaze na različite reakcije - u Nemačkoj je podržavaju, u Francuskoj su "neprihvatljivi", dok ih švedski Pirati smatraju "previše konzervativnim".\nDa li uopšte ima smisla napraviti bilo kakvu paralelu sa "ružičastom" situacijom po pitanju internet autorskih prava u Srbiji, ili napisati bilo kakav komentar, kada jedna privatna "firma" sebi uzima za pravo da blokira internet sadržaj u ime drugih privatnih produkcija - pa čak i javnog (državnog) servisa - pozivajući se na kršenje autorskih prava domaćih autora? Pritom, uopšte nije locirana u Srbiji već u EU (Beč) - ili je barem tako prijavljeno njeno sedište...\nKada treba blokirati režimski nepodobne sadržaje na internetu, kod nas nema granice koja bi to mogla da spreči.\nIzvinjavamo se, mnogo se izvinjavamo, al' to vaše jevropsko kopirajt-kolce se u naš Vilajet ne igra ni taj korak unapred, samo & uvek tri u rikverc. Pa kud koji stignemo...\nobjavio Radmilo Kračunović u 21:50:00\nključne reči: cenzura, EU, internet, Julia Reda, Piratska partija\nU kantini Ministarstva Istine\nIsus Krajsler vozi Dodž\nPropaganda u diktaturi\nLukavi Moris i njegovi doktori glodarskih nauka\nParanormalni dan i noć\nKriptoklerokratija i demokratska travestija


PO 200 EVRA ZA ODMOR: Podrška Vlade Crne Gore zaposlenima u prosveti i zdravstvu | Novosti.RS\nIz tog Vladinog resora naveli su da će tada startovati i platforma putem koje će zainteresovani prosvetni i zdravstveni radnici, odnosno korisnici vaučera, moći da bukiraju svoj odmor kod dostupnih privatnih izdavaoca smeštaja.\nIz Ministarstva su napomenuli da su turistički vaučeri validni samo za registrovani privatni smeštaj i njihovo korišćenje je jednokratno. Prema njihovim rečima, vlasniku privatnog smeštaja biće uplaćen novac po osnovu turističkog vaučera deset dana nakon realizacije aranžmana.\nKada je reč o platformi, iz Ministarstva su rekli da će ona biti dostupna i korisnicima vaučera i izdavaocima smeštaja.\n- SMS poruka, koju će korisnici dobiti, sadrži link aplikacije i šifru. Poruke će biti dostavljene na brojeve telefona koji su evidentirani u bazi prilikom prvobitne prijave - navode u saopštenju.\nFIZIČKOG preuzimanja vaučera neće biti, već će biti "preuzet" i evidentiran kao iskorišten u trenutku kada korisnici vaučera, preko platforme, potvrde rezervaciju izdavaocu smeštaja.\nOni su podsetili da su turistički vaučeri za prosvetne i zdravstvene radnike i podrška izdavaocima privatnog smeštaja mera iz paketa podrške građanima i privredi iz prvog kvartala ove godine.\n- Imajući u vidu posebno snažan negativan efekat pandemije na poslovanje izdavaoca privatnih smeštaja, ova mera odnosi se na podršku zainteresovanim građanima koja su upisani u Centralni turistički registar za pružanje usluga u domaćinstvu ali takođe i podrška prosvetnim i zdravstvenim radnicima, koji su u krizi direktno izloženi - kaže se u saopštenju.\nturisti vaučeri odmor smeštaj vlada cg turistički aranžmani Ministarstvo ekonomskog razvoja


U Avganistanu u odronu nestalo 2.000 ljudi\nU odronu zemlje koji su izazvale obilne kiše danas je zatrpano čitavo selo na severoistoku Avganistana pa se 2.000 ljudi vode kao nestali, saopštio je visoki zvaničnik.\nNapad talibanskih pobunjenika rano jutros u Kabulu na sedište američke Centralne obaveštajne agencije (CIA) i predsedničku palatu nije uspeo, a svi napadači su poginuli, saopštila je danas avganistanska policija.\nAvganistanski vojnik ubio dva NATO vojnika\nJedan avganistanski vojnik ubio je danas dvojicu pripadnika međunarodnih snaga u Avganistanu, saopštio je NATO.\nZavršena opsada hotela kod Kabula, poginulo 17 ljudi\nU napadu avganistanskih talibana na jedan hotel kod Kabula poginulo je 17 ljudi, većinom civila, rekao je jedan od komandanata avganistanske vojske pošto su danas završene borbe sa ekstremistima koji su bili zauzeli zgradu.\nGrad bez adresa\nU avganistanskoj prestonici Kabulu, gradu sa više od četiri miliona stanovnika, svega nekoliko ulica imaju imena i brojeve, što posao poštara čini pravom avanturom probijanja kroz gradski lavirint da bi se pronašla željena adresa.\nDolazak na aerodrom avganistanske prestonice malo je paradoksalan: putnike pozdravlja ogromni pano s natpisom „Dobrodošli u zemlju hrabrih“. Drago Kos primećuje da toliku količinu bunkera, prepreka, bodljikave žice i mitraljeza nije video...


Povećan broj narušavanja javnog reda i mira, kao i saobraćajnih nesreća\n25. Oktobra 2008. 19. Avgusta 2020. Arhiva Visoko.co.ba\nDana 23.10.2008. godine u prostorijama Ministarstva unutrašnjih poslova Ze-do kantona održan je redovni radni sastanak policijskog komesara sa načelnicima policijskih uprava i šefovima organizacionih jedinica u Upravi policije. Na ovom radnom sastanku je anlizirano stanje bezbjednosti na području Ze-do kantona za prvih devet mjeseci ove godine, te radno-tehnološka disciplina. Na osnovu statističkih podataka iz devetomjesečnog izvještaja, konstatovano je da je u prvih devet mjeseci ove godine došlo do povećanja prekršaja javnog reda i mira, što je između ostalog, posljedica i većeg broja javnih skupova, kojih je u odnosu na prošlu godinu bilo više za 30,5%, od kojih su neki bili sa učešćem velikog broja posjetilaca (fudbalske utakmice, predizborni skupovi, vašari, sajmovi, itd.). Kada je javni red i mir u pitanju, važno je napomenuti da nije bilo narušavanja javnog reda i mira u većem obimu.\nKada je saobraćaj u pitanju, kao i na području cijele Federacije BiH, došlo je do povećanja broja saobraćajnih nezgoda i posljedica istih. Međutim, ono što je ovdje uočljivo je da je ovo povećanje izraženo na regionalnim i lokalnim putevima, kao i na ulicama u naseljima. Uzroci povećanja saobraćajnih nezgoda su preopterećenost saobraćajnica velikim brojem vozila, slaba putna infrastruktura, te često izvođenje radova na putevima, bez poduzimanja potrebnih mjera od strane izvođača radova.\nU oblasti kriminaliteta, tokom devet mjeseci 2008. godine, evidentirano je poboljšanje stanja u odnosu na isti period prethodne godine, jer je broj krivičnih djela smanjen za 15,4%, a povećana je rasvijetljenost. Također, i maloljetnička delikvencija je smanjena za 9,9%. Od težih krivičnih djela, evidentirana su 2 krivična djela “ubistva”, oba po poznatom počiniocu, što je za 50 % manje nego u istom periodu prethodne godine. Broj podmetanja eksplozivnih naprava, što inače bitno utiče na osjećaj sigurnosti građana, smanjen je za 25%. I krivična djela iz ostalih skupina su rasvijetljena u relativno visokim procentima, ili u potpunosti.\nNa osnovu svih prezentovanih podataka i analiza, te činjenice da tokom devet mjeseci 2008. godine nije bilo događaja koji su bitnije uticali na sigurnost građana, može se zaključiti da je bezbjednosna situacija na području Zeničko-dobojskog kantona zadovoljavajuća. Nakon izvršene analize, a sa ciljem poboljšanja stanja bezbjednosti, policijski komesar je naložio preduzimanje određenih konkretnih mjera, koje policijske uprave i policijske stanice trebaju preduzimati kako bi se do kraja godine poboljšalo stanje, posebno u pogledu javnog reda i mira i saobraćaja .\nRukomet: Bosna – Goražde 28:23\nI ovog vikenda mnogo sportskih događaja


M. P. 7. februara 2022. 16:50\nNaučno je dokazano da pravi izbor posla pozitivno utiče na osobe koje pate od depresije.\nPo mišljenju stručnjaka, depresivne osobe su odlični saradnici, jer im posao uglavnom skreće misli sa privatnih problema, zato su sposobni da na poslu budu fokusirani i daju svoj maksimum.\nSavetuje se da depresivne osobe izbegavaju poslove koji su izloženi konstantnom pritisku okoline i koji potpadaju pod stresne poslove.\nSvakome od nas odlazak na posao donosi mnogo prednosti, počev od socijalizacije, finansijske sigurnosti, mogućnosti rada na sopstvenim veštinama. Te povlastice pozitivno utiču na ljudski mentalni sklop i mogu imati ulogu u smanjenju depresije.\nZa ljude koji su skolni depresiji se prepručuju ovi poslovi\nMalo ko želi da radi ove poslove u Srbiji, a obezbeđuju…\n1. Poslovi na otvorenom\nPrirodni lek za depresiju je rad na otvorenom. Oni poslovi koji uključuju boravak u prirodi, idelani su za ljude koji pate od depresije, jer priroda smiruje misli i čini da se osećamo mnogo bolje.\n2. Kreativni poslovi\nDepresivne osobe su, prema mišljenju većine psihologa, obično veoma kreativne. Zato je posao koji zahteva kreativnost idealan za njih, jer će moći da izrazre tu stranu svoje ličnosti i daju odličan doprinos onome na čemu rade.\n3. Poslovi sa životinjama\nZna se da životinje zrače energijom koja deluje smirujuće na ljude. Zbog tog su poslovi koji uključuju rad sa životinjama idealni poslovi za ljude koji pate od depresije i mogu da im pomognu da se bolje osećaju.\n10:55: Zelenović: Odgovorne zemlje su na vreme radile na energetskoj nezavisnosti, naša vlast suprotno\n10:55: Slovačka: Platili smo ruski gas u evrima, konverzija nije na nama\n10:55: Slovacka: Platili smo gas u evrima, konverzija nije na nama\n10:50: Si Đinping: Zemlje BRIKS-a treba da odbace hladnoratovski mentalitet\n10:46: Rusku pacificku flotu pojacavaju tri nove podmornice\n10:45: Otac britanskog premijera Borisa Džonsona dobio francusko državljanstvo\n10:43: Japan ce poceti da pusta po 20.000 stranaca dnevno u zemlju\n10:41: Bajden stigao u Seul


Град Нови Пазар - Predstavnici Vlade Turske u poseti Mahmutovicu\nPredstavnici Vlade Turske u poseti Mahmutovicu\nKemal Jurtnac, predsednik Kancelarije Vlade Turske za dijasporu, sastao se danas sa gradonacelnikom Novog Pazara, dr Mehom Mahmutovicem i njegovim saradnicima, Farukom Suljevicem I Seadetinom Mujezinovicem. Na sastanku je bilo reci o povezivanju naroda sa ovih prostora koji žive u Turskoj sa domovinom, kroz realizaciju konkretnih zajednickih projekata, koji bi uspostavljanje veze medu ljudima na razlicitim prostorima pojednostavili i ucinili spontanijim.\nTokom razgovora bilo je reci o svim dosadašnjim, ranije uspostavljenim kontaktima na relaciji Srbija -Turska i ulozi koju sandžacki region ima kao posrednik u uspostavljanju tih odnosa. Pri susretu Jurtnac - Mahmutovic više puta je naglašena važnost partnerskih odnosa bratskih naroda u cilju promocije razlicitosti i prezentovanja univerzalnih vrednosti.\nNajviše pažnje posveceno je pitanju odlaska novopazarskih i sandžackih svršenih srednjoškolaca na studije u Tursku. Istaknuta ja važnost formiranja Kancelarije za dijasporu, cije je funkcionisanje "znatno doprinelo poboljšanju uslova koje studenti iz ovih krajeva imaju tokom školovanja. U tom kontekstu, gradonacelnik Mahmutovic izrazio je zahvalnost gostima, istakavši da je Kancelarija za dijasporu svojevrstan vid podrške buducim obrazovanim ljudima iz sandžacke regije. Na sastanku je najavljeno da ce se broj stuenatata iz Sandžaka, koji znanje sticu na turskim univerzitetima povecavati, kao i da je zajednicki cilj aktera susreta da se u toj zemlji obrazuju najuspešniji ucenici sandžackog kraja, pojedinci koji su tokom dosadašnjeg školovanja ostvarili znacajne rezultate u nastavnim i vannastavnim aktivnostima.\nJurtnac se, boraveci u Novom Pazaru, posebno interesovao za rad Turskog kulturnog centra, jer je kako je rekao, ova organizacija sjajan pokretac ideja i aktivnosti koje promovišu tursku kulturu, vrednosti i posebnosti turskog društva, povezujuci ih na prefinjen nacin sa posebnostima Novog Pazara i Sandžaka.


UNAPREĐENJE ZATVORSKOG SISTEMA Kreću obuke osuđenika za posao\nFoto: M. Prelić / Tanjug\nTvining projekat "Unapređenje zatvorskog sistema u Republici Srbiji" koji ima za cilj jačanje kapaciteta obuke zaposlenih u zatvorima za osposobljavanje i zapošljavanje osuđenika, kao i poboljšanje uslova života i rada u zatvorskom sistemu, zvanično je počeo danas konferencijom u Palati Srbije.\nKonferencija povodom tvining projekta "Unapređenje zatvorskog sistema u Republici Srbiji"\nProjekat će trajati narednih godinu i po dana i vredan je milion evra, a sprovodi se sprovodi uz pomoć Austrije i Nemačke i uz podršku Evropske unije.\nOtvarajući skup povodom ovog projekta u Palati Srbija, ministarka pravde Nela Kuburović je ukazala da je reč o projektu koji EU finansira sa 950.000 evra, a Srbija sufinansira sa 50.000 evra.\n- Tokom trajanja projekta radiće se na unapređenju kapaciteta Uprave za sprovođenje obuke koja se nalazi u centru u Nišu, a koja će sprovesti obuku zaposlenih u zatvorima i obučavanje budućih trenera, ali i pomoći osuđenicima, pre svega osetljivim grupama - maloletnicima, ženama, starijim osobama, osobama sa invaliditetom - napomenula je Kuburović.\nKako je naglasila njima treba da se kroz odgovarajuću obuku i treninge omogući uspešna resocijalizacija nakon izdržavanja kazne zatvora.\nIstičući da Republika Srbija posvećuje punu pažnju unapređenju zatvorskog sistema, Kuburović je podsetila da ovo nije prvi projekat koji se sprovodi, te da se zahvaljujući strateškim dokumentima koje je usvojila Vlada Srbije znatno radi i na unapredjenju infrastrukturnih kapaciteta zatvorskog sistema.\n- Upravo to je prepoznato u Savetu Evrope zbog čega je Srbija pohvaljena jer je učinila veliki napredak u odnosu na 2010. godinu kada smo se nalazili na poslednjem mestu - navela je Kuburović i zahvalila Nemačkoj i Austriji koje podržavaju ovaj projekta, kao i EU.\nVicekancelar i ministar pravde Austrije Volfagang Brandšteter istakao je važnost ovog projekta jer, kako je naveo, izvršenje zatvorskih sankcija predstavlja izuzetno značajan element vladavine prava, a samim tim i tema od velike važnosti za EU.\nAutrijski vicekancelar je ukazao da osuđenici imaju problem da nađu posao nakon odsluženja kazne i da je u tom smislu postpenalni tretman izuzetno bitan.\n- Ako toga nema, biće teže i sistemu i zatvorenicima - napomenuo je Brandšteter ukazaujući da se na ovaj način smanjuje broj povratnika u izvršenju krivičnih dela.\nOn je izrazio zadovoljstvo što Austrija šaje doprinos poglavljima koja se tiču, između ostalog, vladavine prava kako bi se što pre uspešno završila u cilju približavanja Srbije EU.\nTakođe je ukazao da je ranije danas imao konstruktivne razgovore sa premijerkom Srbije Anom Brnabić i sa svojom koleginicom, ministarkom pravde.\n- Imao sam priliku da čujem da je veliki napredak postignut u vašoj zemlji a to sigurno ima veze i da mladalačkim elanom moje drage koleginice- napomenuo je austrijski ministar pravde.\nPosebno je ukazao da u ovim projektima ima veliko iskustvo i da je zato siguran da će projekat u Srbiji postići veliki uspeh.\nNovi šef delegacije EU u Srbiji Sem Fabrici rekao je da je EU najveći donator reformama u Srbij, napominjući da je EU do sada za oblast pravosduja donirala preko 30 miliona evera.\nOd toga je sedam miliona uloženo u zatvorksi sistem, a ovaj projekat je vredan milion evera, precizirao je Fabrici.\n- Cilj ovog projekta jeste unapređene kapaciteta i sposobnosti zatvorskog sistema u Srbiji kao i unapređenje nivoa osposobljenosti i zatvorskog osoblja i svih radnika u zatvosrkom sistemu ali i mogućnostima za zapošljavanje osudjenika nakon izdržane kazne - naglasio je Fabrici.\nOn je napomenuo da sav rad na unapređenju zatvorskog sistema predstavlja deo šireg angažnamana na Poglavlju 23 koje se tiče pravosudja i zakljucico da je ovaj Tvinig projekat ambiciozan i da je veoma bitno da se ostvari.\nOD DANAS BESPLATNO Ko sve i na koji način može da dobije pravnu pomoć bez naknade, ali i koje NEDOUMICE POSTOJE


Dunja je na svom Jujutb kanalu objavila video u kojem obaveštava pratioce da ponovo mogu da joj traže tzv, “taror čitanja”.\n- Veliko čitanje je 40 evra, podrazumeva osam pitanja na polju finansija, porodice, ljubavi, karijere, zdravlja... Malo čitanje je 20 evra i podrazumeva dva do tri pitanja na polju ljubavi - navela je ona i dodala da zainteresovani mogu da joj se jave putem mejla.\nOvim gestom Dunja je javnosti stavila do znanja da se polako vraća u normalne životne tokove nakon što je pre mesec dana pokušala da izvrši samoubistvo, potom i izgubila oca.\nPodsećamo, Dunja je u Instagram lajv uključenju otkrila da je popila tablete i da namerava sebi na taj način da oduzme život.\nZahvaljujući brzoj reakciji njenog dečka italijanska policija je uskoro došla u stan pevačice u Bolonji, gde ju je našla u besvesnom stanju, a potom su je hitno prebacili u bolnicu. Dok se oporavljala Dunjin otac Jovan Ilić je preminuo u Srbiji.


Grad Novi Pazar - Novi Pazar vratio duh trgovačkog centra\nNovi Pazar vratio duh trgovačkog centra\nOvogodišnji letnji vašar u Novom Pazaru premašio je, po broju posetilaca i izlagača, sva očekivanja. Tokom četiri dana trajanja manifestacije, naš grad je kako i priliči trgovačkom centru bio domaćin brojnim gostima iz okolnih gradova, regiona i dijaspore, a interesovanje za ponudu domaćih preduzetnika na vašaru, tradicionalno su pokazali i Novopazarci.\nOrganizator, Sportsko sajamska ustanova Pendik, čiji direktor Enes Pljakić kaže da je razloga za zadovoljstvo mnogo, već ide korak napred tražeći, shodno interesovanju za ovakve vrste susreta, i veći prostor neophodan izlagačima.\n„Cilj nam je da izađemo u susret svima koji tokom letnjeg perioda i sve popularnijeg vašara žele da izlože robu, ali i da koncept ne bude sveden na kupoporodajni princip. Zaista je ove godine bilo interesovanja za mnogo više kapaciteta od onih kojim raspolažemo u dvorani Sajamsko sportske ustanove „Pendik“, pa smo sve bliži ideji da naredni letnji vašar organizujemo na Rekreacionom centru i ponudu obogatimo novim sadržajima“, rekao je Pljakić, a prema raspoloživim podacima, ove godine u želji da obiđu Letnji vašar „Pendik“ je posetilo blizu 50 000 ljudi, odnosno, čak 10 000 više nego prošle godine. Svi putevi vodili su u Novi Pazar, gde odavno nije viđeno toliko autobusa, iz Srbije, od Prokulja, preko Vrnjačke Banje, ali i iz Crne Gore, odakle su posebno interesovanje za posetu pokazali u Bijelom Polju.\n„Šta reći osim da je jako lepim povodom Novi Pazar zaista vratio svoj stari duh trgovačkog i turističkog centra. Ne računajući goste iz okolnih sandžačkih gradova, čija podrška dešavanjima u našem gradu nije izostala godinama unazad, mnogima smo ovih dana bili sjajni domaćini. Posebno raduje poseta ljudi iz opština sa kojima kad je u unutrašnjosti Srbije reč, nismo imali značajnu komunikaciju“, Pljakić, istakavši da je oduševljenje izazvao susret sa gradonačelnikom Nihatom Biševcem.\n„Gradonačelnik je od izlagača i posetilaca čuo samo reči hvale na račun organizatora i slobodno mogu reći da manifestacija ovakvog tipa, u pogledu kvaliteta organizacije, ne postoji“.\nDirektor Sajamsko sportske ustanove „Pendik“ izrazio je uverenje da će letnji i zimski vašar, koji se u našem gradu održavaju godinama unazad, vrlo brzo postati deo zvanične turističke ponude Novog Pazara, i doprineti da ovaj kraj vrati trgovačku slavu iz vremena velike Jugoslavije.


Tanjug 16. januara 2021. 13:25\nSARAJEVO – Na svetskom kupoprodajnom servisu Ibej pojavili su se lični dokumenti građana BiH, od kojih je većini nedavno istekao rok, ali su lični podaci i fotografije vlasnika javno dostupni.\nIz Agenciju za identifikacione dokumente, evidenciju i razmenu podataka BiH (IĐEEA) za Klix.ba je rečeno da se sa ovakvim i sličnim situacijama nisu susretali i da nije jasno zbog čega neko želi na ovakav način da kompromituje drugu osobu s obzirom na to da je većina ovih dokumenata istekla.\n„Inače je poznata praksa da onaj ko izgubi dokument, kao što je lična karta, on se istog trenutka poništava i nije za upotrebu, a u Službenom glasniku se naglasi da je dokument izgubljen nakon čega sledi izrada novog. Takođe, IĐEEA nema informaciju da je bilo koji dokument iz BiH predmet trgovine“, kazao je direktor Agencije Arif Nanić.\n„Moja sugestija svim građanima je da ovakve slučajeve prijave nadležnom MUP-u gđe su i izdati ovi dokumenti kako bi se provela istraga, ušlo u trag osobi koja vrši te krivične radnje i na kraju sankcionisali“, poručio je Nanić.